ΠΟΜΑΚΟΧΩΡΙΑ: Φεβρουαρίου 2014\nαπό τα Πομακοχώρια της Θράκης\nΟ Νασραντίν Χότζας είναι μία δημοφιλής λαϊκή φιγούρα που πρωταγωνιστεί στις ευτράπελες διηγήσεις πολλών λαών. Στο χώρο των Βαλκανίων η μορφή του απαντάται τόσο σε αστικό περιβάλλον όσο και στο χώρο των παραδοσιακών ορεινών κοινοτήτων. Ιδιαίτερα στα πομακοχώρια της Θράκης οι αστείες ιστορίες του ανεκδιήγητου χότζα αποτελούν μία από τις δημοφιλέστερες αφηγηματικές κατηγορίες.\nΟι περισσότερες ιστορίες του Νασραντίν Χότζα μοιάζουν μερικές φορές απλοϊκές και λέγονται με εύθυμη διάθεση ως ανέκδοτα. Άλλοτε πάλι είναι περισσότερο πολύπλοκες και έχουν πιο σύνθετη πλοκή. Επαναλαμβάνονται συνεχώς μέχρι σήμερα σε τεϊοποτεία, καφενεία, χάνια και ξενοδοχεία σε όλη την Ασία, τη Μέση Ανατολή και την Ανατολική Ευρώπη. Η παγκοσμιότητα της ευτράπελης φιγούρας του Χότζα αναγνωρίστηκε από την UNESCO, που ανακήρυξε το 1996-1997 ως Διεθνές Έτος Νασρεντίν Χότζα.\nΓια να κατανοήσουμε και να ερμηνεύσουμε σωστά τα ανέκδοτα του Νασραντίν Χότζα θα πρέπει να τα μελετήσουμε στο πλαίσιο της παγκόσμιας ευτράπελης αφηγηματολογίας. Στη διεθνή κατάταξη των παραμυθιών (Αarne & Thompson), σε σύνολο 2340 καταχωρήσεων, οι 800 ανήκουν σε ευτράπελες διηγήσεις (αρ. 1200-1999). Από αυτές, 150 (αρ. 1200-1349) είναι αφιερωμένες στην ανθρώπινη κουταμάρα, οι αριθμοί 1350-1437 είναι ιστορίες για παντρεμένα ζευγάρια, οι 1440-1516 ιστορίες για κάποιο κορίτσι, οι 1525-1639 ιστορίες για κάποιο άνδρα ή αγόρι, οι 1640-1674 τυχερά ατυχήματα, οι 1675-1720 αναφέρονται σε ανόητους ανθρώπους, οι 1725-1849 ιστορίες για θρησκευτικούς εκπροσώπους, οι 1851-1870 ανέκδοτα για άλλες ομάδες ανθρώπων, οι 1875-1899 παραμύθια για ψέματα. Τα ανέκδοτα του Νασραντίν Χότζα έχουν συμπεριληφθεί στον κατάλογο Aarne-Thomson στις πάμπολλες τοπικές παραλλαγές τους.\nΣε όλο τον ελλαδικό και ευρύτερα στο βαλκανικό χώρο συναντάμε ευτράπελες ιστορίες με πρωταγωνιστή το Νασραντίν Χότζα στους χριστιανικούς πληθυσμούς. Στους σλαβόφωνους μουσουλμάνους (Πομάκους) της οροσειράς της Ροδόπης ο Νασραντίν Χότζας είναι ιδιαίτερα αγαπητός. Οι Πομάκοι της Θράκης θυμούνται συχνά τα ανέκδοτα του Νασραντίν. Δεν είναι τυχαίο ότι η παράδοση αυτή είναι ζωντανή τόσο στους άνδρες όσο και στις γυναίκες κάθε ηλικίας. Ακόμα και μικρά παιδιά, μιλώντας μεταξύ τους διασκεδάζουν με τα ανέκδοτα του ξακουστού χότζα, τα οποία συνυπάρχουν πλέον στη συζήτησή τους παράλληλα με άλλα ανέκδοτα (για τους Πόντιους, για τις ξανθές κλπ).\nΟι ευτράπελες ιστορίες του Νασραντίν είναι συχνά διδακτικές, όπως οι Αισώπειοι μύθοι, αλλά βασικό σκοπό έχουν να τέρψουν, να διασκεδάσουν, να σατιρίσουν. Η απροσδόκητη και παράδοξη έκβαση μιας αφήγησης χαρακτηρίζει το χιούμορ του Χότζα.\nΟι συγκεκριμένες αφηγήσεις είναι αμφίσημες ή πολύσημες και επιδέχονται πολλές διαφορετικές ερμηνευτικές προσεγγίσεις. Κάθε ευτράπελη ιστορία του Νασραντίν μπορεί να προσεγγισθεί σε πολλά επίπεδα: ξεκινώντας από το επιφανειακό χιουμοριστικό επίπεδο, σταδιακά ανακαλύπτουμε κρυμμένα νοήματα, κοινωνικούς υπαινιγμούς και ηθικά διδάγματα που γρήγορα μετατρέπουν το γέλιο σε στοχασμό. Αν αναλύσουμε τις ιστορίες του Νασραντίν θα διαπιστώσουμε πως λειτουργούν συνήθως σε τρία στάδια. Ξεκινούν με την περιγραφή ενός περιστατικού, το οποίο προέρχεται από την καθημερινή ζωή. Σε ένα δεύτερο στάδιο ακολουθεί κάποιο συμβάν που ανατρέπει την αρχική ισορροπία. Στο τρίτο στάδιο, η ισορροπία αποκαθίσταται με τρόπο αναπάντεχο, λογικό ή παράλογο.\nΠρέπει να επισημάνουμε ότι οι παγκόσμιες λαογραφικές καταγραφές για το Νασραντίν δεν ήταν πάντοτε αμερόληπτες. Πολλοί ερανιστές των ανεκδότων του Νασραντίν προσπάθησαν να εντάξουν το χότζα στην εθνική τους κουλτούρα, ενώ άλλοι λογόκριναν τη λαϊκή παράδοση, αποφεύγοντας να συμπεριλάβουν εκείνα τα ανέκδοτα που έχουν πονηρό περιεχόμενο ή άλλα που εμφανίζουν υπερβολικά αρνητικά γνωρίσματα της εικόνας του χότζα και της γυναίκας του. Άλλοι πάλι συγγραφείς, επιλέγοντας εκείνες τις ιστορίες που έχουν πνευματικό περιεχόμενο, προσπάθησαν να συνδέσουν το Νασραντίν Χότζα με την παράδοση των Σούφι. Έτσι, οι δάσκαλοι των Σούφι κατασκεύασαν νεότερες, ωραιοποιημένες ιστορίες για το Νασραντίν, με στόχο να εξάγουν από αυτές φιλοσοφικά μηνύματα. Επίσης, στο άλλο άκρο, δεν έλειψαν και αυτοί, όπως ο Τούρκος συγγραφέας Πεγιαμή Σαφά, που, απογοητευμένοι από την αντισυμβατική συμπεριφορά του Νασραντίν Χότζα, είπαν ξεκάθαρα πως θα ήταν καλύτερα να μην υπήρχε ένας τέτοιος τύπος χοντροκομμένου και ύπουλου τρελού.\nΟι προαναφερθείσες προσπάθειες διαστρέβλωσης και εθνικιστικής ή άλλης χειραγώγησης της αφηγηματικής παράδοσης δεν ταιριάζουν σε οποιαδήποτε σοβαρή λαογραφική καταγραφή. Το βέβαιο είναι πως η μορφή του Νασραντίν Χότζα υπερβαίνει τα εθνικά και γλωσσικά όρια και διαχέεται σε ένα ευρύτατο γεωγραφικό χώρο.\nΣτα πομακοχώρια της Θράκης έγιναν τις τελευταίες δεκαετίες σημαντικές λαογραφικές έρευνες, στις οποίες συναντάμε και δεκάδες ανέκδοτα του Νασραντίν Χότζα. Οι καταγραφές αυτές έχουν αναδείξει ένα τεράστιο πλούτο προφορικών παραδόσεων και παραμυθιών που εντάσσονται στο ευρύτερο πλαίσιο της αφηγηματικής παράδοσης των Βαλκανίων.\nΠαραθέτουμε παρακάτω δώδεκα τέτοιες ευτράπελες διηγήσεις από τα πομακοχώρια, οι οποίες είτε αποτελούν δικές μας καταγραφές είτε έχουν συμπεριληφθεί σε εκδόσεις για το λαϊκό πολιτισμό των Πομάκων. Κλείνουμε με την ευχή οι ίδιοι οι Πομάκοι της Θράκης να συνεχίσουν και να διευρύνουν τη μελέτη του πολυδιάστατου λαϊκού πολιτισμού τους.\nΓΙΑ ΤΟ ΝΑΣΡΑΝΤΙΝ ΑΠΟ ΤΑ ΠΟΜΑΚΟΧΩΡΙΑ\n1. Ο Νασραντίν για την κηδεία\n(από τη Μάνταινα Μύκης)\nΜια μέρα ρώτησαν το Νασραντίν:\n- Όταν γίνεται κηδεία, κουβαλάνε το νεκρό στον ώμο. Από ποια πλευρά είναι πιο καλά να είσαι, όταν κουβαλάς το νεκρό στην κηδεία; Από δεξιά ή από αριστερά;\n- Απ’ όπου νάναι, το ίδιο είναι, απάντησε. Μόνο κοίταξε να μην είσαι εσύ μέσα.\n2. Πώς ο Νασραντίν έκλεψε όλα τα βουβάλια του χωριού\n(από τη Γλαύκη)\nO Nασρεντίν Χότζας πήγε σε ένα χωριό για να ζητήσει δουλειά και άρχισε να ρωτάει στο χωριό τον κόσμο:\n-Mπορώ να βρω δουλειά στο χωριό;\nΤον είδε μια γριά και του είπε:\n- Τι δουλειά θέλεις και πώς σε λένε;\n- Θέλω οποιαδήποτε δουλειά, μόνο νάναι πιο ελαφριά, να μη σηκώνω βάρος γιατί δεν έχω δουλέψει σε βαριά δουλειά και το όνομά μου είναι Νασραντίν Χότζα. Εγώ μέχρι τώρα σπούδαζα. Αλλά η μάνα μου και ο πατέρας μου πέθαναν κι έμεινα ορφανός. Έμεινα πολύ φτωχός. Γι αυτό ψάχνω ελαφριά δουλειά μέχρι να συνηθίσω.\nΗ γιαγιά ειδοποιεί στο χωριό και το χωριό συνεννοείται.\n- Δεν έχουμε χότζα για να μας κάνει προσευχή.\nΚαι αυτοί τού μαζεύουν λεφτά, τού βρίσκουν σπίτι και ο Νασραντίν αρχίζει και τους κάνει προσευχή και κήρυγμα.\nΤο χωριό ήταν πολύ πλούσιο αλλά όλοι ήτανε αγράμματοι. Ο Νασραντίν γνωρίζεται καλά στο χωριό και άρχισε να το αγαπάει.\nΚαι σκέφτηκε ο Νασραντίν χότζας:\n- Εδώ έχει για μένα πολύ ψωμί.\nΌταν πάνε στο τζαμί να κάνουν προσευχή τους ρώτησε:\n- Στο χωριό κανείς δεν ξέρει να διαβάσει;\nΚαι ο κόσμος του χωριού του λέει:\n- Α βρε χότζα, πώς μπορούμε να βρούμε έναν άνθρωπο όπως εσύ να ξέρει να διαβάζει να μας διδάσκει τα παιδιά;\nΚαι ο Νασραντίν σκέφτηκε και τους λέει:\n- Ξέρω σε ένα μέρος, αλλά θα σας πω μετά από τρεις μέρες.\nΚι αυτοί δέχτηκαν.\nΚαι ο Νασραντίν σε τρεις μέρες μαθαίνει ότι στο χωριό έχουν πολλά βουβάλια. Και δε μπορούν να βρουν τσοπάνο και το χωριό δίνει πολλά λεφτά για να βρουν τσοπάνο να τα βοσκάει. Ο Νασραντίν είχε έναν αδελφό με πέντε παιδιά πολύ φτωχό. Συνεννοείται με τον αδελφό του:\n- Σου βρήκα δουλειά να βόσκεις βουβάλια, θα σε πληρώνουν πολύ καλά από το χωριό, αλλά θα ακούς μόνο εμένα.\nΚαι ο αδελφός του λέει:\n- Εντάξει, αδελφέ μου.\n- Πάρε και το μεγάλο γιο σου μαζί.\nΤο αγόρι ξέρει να διαβάζει αλλά δεν είναι χότζας. Αλλά ο Νασραντίν σχεδίασε να τους πει ότι ήταν χότζας και να παίρνει τα λεφτά από το χωριό. Περνάνε τρεις μέρες, στο χωριό ρωτάνε το Νασραντίν Χότζα:\n- Τι έγινε, βρήκες άνθρωπο να μας διδάσκει τα παιδιά;\n- Βρήκα, θαρθεί, αλλά θέλει πρώτα ναβρεí στον πατέρα του δουλειά.\nΚαι μετά ο κόσμος ρωτάει το Νασραντίν τι δουλειά κάνει ο πατέρας του. Kαι ο Νασραντίν λέει σε όλο το χωριό ότι ο πατέρας του πολλά χρόνια κάνει τον τσοπάνο.\nΚαι το χωριό του λέει:\n- Α βρε Νασραντίν Χότζα! Φέρτον. Τόσο καιρό ψάχνουμε τσοπάνο να βοσκάει τα βουβάλια, θα τον πληρώνουμε καλά.\nΚαι ο Νασραντίν τους τον φέρνει και τους λέει:\n- Κάθε βράδυ θα έρχεστε σε μένα. Θα σας λέω τι θα κάνετε.\nΚι αυτοί δέχθηκαν.\nΌμως του Νασραντίν ο σκοπός ήταν να φάει του χωριού τα λεφτά και να πουλήσει τα βουβάλια.\nΟ αδελφός του άρχισε να βόσκει. Τα βουβάλια άρχισαν να μπαίνουν στο νερό και ο αδελφός του φοβήθηκε και το είπε στο Νασραντίν. Και ο Νασραντίν σκέφτηκε πώς μπορεί να ξεγελάσει το χωριό ότι τα βουβάλια βουλιάξανε. Πάει σε ένα ξένο μέρος, βρίσκει ένα χασάπη και τον πάει εκεί που είναι τα βουβάλια. Ο χασάπης όλα τα σφάζει και φορτώνει το κρέας και τα λεφτά τα δίνει στο Νασραντίν. Και ο Νασραντίν παίρνει όλες τις ουρές και πάει σε ένα λιβάδι και τις φυτεύει και ο αδελφός του πάει το βράδι να μαζέψει τα βουβάλια, βλέπει μέσα στο λιβάδι μόνο τις ουρές. Και πηγαίνει να το πει στο χωριό.\nTo χωριό ξεκινάει και πάει στο λιβάδι και βλέπει μόνο τις ουρές. Και πιάνει το Νασραντίν και του λέει:\n- Ε, Νασραντίν, εσύ είσαι χότζας, μήπως ξέρεις καμιά ιστορία πώς βουλιάξανε τα βουβάλια μέσα στο λιβάδι αφού ξέρουν τα βουβάλια να πλέουν στο νερό αλλά βουλιάξανε. Μήπως πνιγήκανε;\nKαι ο Νασραντίν τους λέει:\n- Πηγαίνετε όλο το χωριό. Μαζευτείτε και πιάστε τα από τις ουρές και τραβάτε. Aν βγάλετε ένα βουβάλι, όλα θα ζήσουνε, αλλά αν δε βγάλετε κανένα όλα θα πνιγούν.\nΈνας λέει στο Νασραντίν:\n- Εγώ μόνος μου θα τραβήξω και θα βγάλω το βουβάλι.\nΚαι ο Νασραντίν τού λέει:\n- Πήγαινε και άμα βγάλεις ένα, όλα θα επιζήσουν, αλλά άμα κόψεις την ουρά, όλα θα βουλιάξουνε.\nΚι αυτός πάει, τραβάει όλες τις ουρές, βουβάλι δεν υπάρχει. Και αυτός όλες τις ουρές τις πηγαίνει στο χωριό και ο Νασραντίν λέει πως όλα βουλιάξανε.\n- Ναι βρε Νασραντίν. Δεν ξέρουν τα βουβάλια να πλέουν;\nΚαι ο Νασραντίν λέει:\n- Ξέρουν να πλέουν στο νερό, αλλά δεν ξέρουν να πλέουν μέσα στη λάσπη!\n3. Το ξύλο των καμηλιέρηδων\n(από τη Μύκη)\nΟ Νασραντίν Χότζας είχε ανέβει σε ένα δένδρο με ένα τσεκούρι. Ανέβηκε στην κορυφή και έκοβε τον κορμό. Όπως έκοβε πέρασε ένας άνθρωπος και του λέει:\n- Έη Νασραντίν, τι κάνεις;\n- Κόβω ξύλα.\n- Και καλά. Γιατί είσαι επάνω ενώ κόβεις κάτω; Θα πέσεις;\n- Α όχι, λέει, δε θα πέσω.\nΟ άνθρωπος τον προσπέρασε. Κι αυτός συνεχίζει να κόβει και ξαφνικά «ντουπ» στο χώμα μαζί με τις κορφές και το ξύλο. Κι αυτός έτρεξε πιο πέρα να προφτάσει τον άνθρωπο και του λέει:\n- Εη, έη γύρνα πίσω.\n- Τι συμβαίνει, λέει.\n- Εσύ εφόσον ήξερες ότι θα πέσω, μήπως ξέρεις και πότε θα πεθάνω;\n- Και πώς δεν ξέρω;\n- Τότε πες μου.\n- Πήγαινε φόρτωσε το γάιδαρο με βρεγμένη άμμο από το ποτάμι και βγάλτο στη ράχη, σε ένα βουνό και όσες φορές κλάσει ο γάιδαρος, μέτρησέ τες και σε τόσες μέρες θα πεθάνεις, λέει.\n- Εντάξει, λέει.\nΚαι ο Νασραντίν χότζας πήγε και φόρτωσε το γαϊδούρι με άμμο και από εκεί και πάνω όσες φορές έκλανε αυτός τις μετρούσε. Και το γαϊδούρι έκλασε σαράντα φορές. Κι αυτός μέχρι να περάσουν οι σαράντα μέρες έκανε προετοιμασίες. Έσκαψε τον τάφο του. Και όταν πλησίαζαν οι μέρες αυτός πάει και ξαπλώνει στον τάφο για να πεθάνει. Το βράδι, μόλις σουρούπωσε άκουσε κάτι θορύβους που έρχονταν από κάρα με καμήλες, τα οποία περνούσαν κάτω από το νεκροταφείο κουβαλώντας στάμνες, νερό και διάφορα αγγεία. Ο Νασραντίν πρόβαλε για να δει τι γίνεται και τρόμαξε τις καμήλες. Kαι αυτές πανικοβλήθηκαν κι άρχισαν να χοροπηδάνε προς τα κάτω και σπάσανε τις στάμνες και τα αγγεία.\nΤον πιάσανε οι καμηλιέρηδες και τον ξυλοκόπησαν. Ο Νασραντίν πήγε στο χωριό του. Οι χωριανοί του τον ρωτάνε:\n- Καλά Νασραντίν, δεν πέθανες εσύ; Πές μας, τότε, τι έχει στον άλλο κόσμο;\n- Α βρε, εκτός από ξύλο καμηλιέρηδων, δεν έχει τίποτα άλλο.\n«Od devejisko sópo drúgo néma».\n4. Το φεγγάρι στο πηγάδι\n(από τον Εχίνο)\nΜια φορά ο Νασραντίν Χότζας κοιμήθηκε το βράδυ και ξύπνησε τα μεσάνυχτα. Ήταν και φεγγάρι. Πήγε στην πηγή του κι έσκυψε να πιει νερό. Εκείνη τη στιγμή μέσα στην πηγή είδε το φεγγάρι. Τρέχει στο σπίτι, ξυπνά τη γυναίκα του και της λέει:\n- Γυναίκα, μεγάλο κακό μας βρήκε, το φεγγάρι έπεσε στην πηγή.\n- Και τώρα τι θα κάνουμε, ρωτά η γυναίκα του;\n- Θα πάρω το τσιγκέλι και θα το βγάλω, λέει ο Χότζας.\nΚαι στη στιγμή παίρνει το τσιγκέλι και το ρίχνει στην πηγή να βγάλει το φεγγάρι. Σκάλωσε όμως το τσιγκέλι και τραβώντας δυνατά ο Νασραντίν να το βγάλει, κόπηκε το σκοινί κι ο Νασραντίν βρέθηκε πεσμένος ανάσκελα. Τότε είδε το φεγγάρι στον ουρανό. Γύρισε στο σπίτι και είπε στη γυναίκα του:\n- Εγώ το έβγαλα το φεγγάρι.\n5. «Άμα θέλει ο Θεός εδώ θα τα φέρει τα λεφτά»\n(από το Ωραίον)\nΟ Νασραντίν χότζας καθότανε κοντά στο τζάκι στο δωμάτιο και η γυναίκα του δίπλα. Ζεσταινότανε και οι δύο και αυτός έπαιζε το κομπολόι και έκανε τις ευχές του και την προσευχή του. Η γυναίκα του τού λέει:\n- Ρε χότζα, τι θα κάνουμε; Πολύ φτώχεια πέφτει.\n- Τι να κάνουμε; Άμα θέλει ο Θεός εδώ θα τα φέρει τα λεφτά, στα γόνατα.\nΝαι, αλλά ο δρόμο έξω από το σπίτι του ήταν κοντά στην καπνοδόχο. Ακουγότανε από μέσα τι έλεγε ο χότζας. Έτυχε να περνάει ο πρόεδρος του χωριού. Άκουσε ο πρόεδρος τα λόγια του χότζα.\n- Τι να τον κάνω τώρα, να γελάσουμε; λέει.\nΕίχε ένα πουγκί και μέσα είχε χίλιες λίρες ο πρόεδρος. Βγάζει τη μια λίρα από μέσα, αφήνει 999. Το δένει κι από την καπνοδόχο το ρίχνει μέσα στη φωτιά. Πέφτει κάτω το πουγκί. Το βλέπει ο χότζας:\n- Κάτι έπεσε!\nΤο αρπάζει ο χότζας από εκεί. Τα βάζει στο ταψί, τα μετράει: 999 λίρες!\nΤου λέει η γυναίκα του:\n- Από πού ήρθανε αυτά τα λεφτά;\n- Δε σου είπα εγώ ότι άμα θέλει ο Θεός θαρθούνε.\n- Μα 999 λίρες!\n- Ακόμα μία δε θα τη ρίξει; Έδωσε 999, δε θα τις κάνει χίλιες;\nΑμάν! Ο πρόεδρος από πάνω την πάτησε!\n- Ρε τον κερατά! Τα πήρε! Δε θα μου τα δώσει πίσω.\nΓυρνάει το άλογο, πάει από κάτω. Φωνάζει από κάτω:\n- Χότζα, χότζα!\n- Δώσε μου τις λίρες μου! Πλάκα σου έκανα!\n- Ποιες λίρες; λέει.\n- 999 λίρες σου έριξα από την καπνοδόχο.\n- Εγώ δε σου ζήτησα τίποτα. Σου ζήτησα τίποτα να μου δώσεις; λέει.\n- Αμάν, βρε χότζα, δώσε μου τα λεφτά μου πίσω!\n- Εγώ από σένα δε ζήτησα λεφτά. Εγώ ζήτησα απ’ το Θεό! Ο Θεός μου έδωσε.\nΤον έδιωξε ο χότζας απ’ το σπίτι. Πάει ο πρόεδρος τώρα στο σπίτι του. Τι να κάνει; Τι να κάνει; Έχασε χίλιες λίρες χρυσές!\n- Θα τον πάω στο δικαστήριο!\nΠάει και τον κάνει μήνυση! Πάει στο δικαστήριο. Έρχεται η λίστα εκείνη που φωνάζουν. Ο πρόεδρος να πάει στο δικαστήριο μόνος του δε μπορεί. Πρέπει νάναι και ο χότζας, για να μην το αναβάλλουν. Πάει στο χότζα ο πρόεδρος και του λέει:\n- Χότζα, έχουμε δικαστήριο σήμερα. Έλα να πάμε στο δικαστήριο.\nΟ χότζας τού λέει:\n- Πώς νάρθω να πάμε; Αφού δεν έχω κοστούμι! Κοστούμι χρειάζομαι να φορέσω.\n- Θα σου δώσω κοστούμι, λέει.\nΝτύθηκε ο χότζας καλά-καλά.\n- Τώρα, λέει, μπαστούνι δεν έχω!\n- Θα σου δώσω και μπαστούνι, ρε! Έλα να πάμε στο δικαστήριο.\n- Έγινε, λέει.\nΞεκινάνε. Στο δρόμο κουράστηκε ο χότζας.\n- Εγώ θέλω να ανέβω στο άλογο για να πάω!\n- Πάρε και το άλογο ρε χότζα! Πάμε!\nΠήρε και το άλογο. Ανέβηκε. Μπροστά στα δικαστήρια κατεβαίνει ο χότζας. Δένει το άλογο, για να το βλέπουνε τώρα όλοι οι δικαστές. Πάνε μέσα στο δικαστήριο.\n- Κατηγορούμενος Νασραντίν Χότζας!\n- Κατηγορείσαι ότι έκλεψες, καταχράστηκες 999 λίρες από τον πρόεδρο του χωριού.\n- Όχι, κύριε πρόεδρε. Αρνούμαι!\n- Εγώ απ’ αυτόν δε ζήτησα ποτέ λεφτά. Για ρωτήστε τον: Του ζήτησα να μου δώσει λεφτά καμιά φορά;\nΡωτάει ο πρόεδρος του δικαστηρίου τον πρόεδρο του χωριού:\n- Τι έγινε; Σου ζήτησε καμιά φορά λεφτά ο χότζας;\n- Όχι, κύριε πρόεδρε. Ποτέ!\n- Ε, πώς τον κατηγορείς για 999 λίρες;\n- Να, λέει. Περνούσα από το δρόμο και άκουσα ότι έχει ανάγκη από λίρες. Και είπα εγώ να κάνω ένα αστείο. Και τούριξα 999 να δούμε τι θα κάνει. Τώρα αρνείται να μου τις δώσει πίσω.\n- Τίποτε άλλο;\nΓυρνάει ο χότζας και λέει:\n- Κύριε πρόεδρε, αυτός θα πει ότι και το κοστούμι που φοράω είναι δικό του!\n- Ναι κύριε πρόεδρε, εγώ του τόδωσα, για ναρθεί στο δικαστήριο.\n- Τα βλέπεις, λέει ο χότζας. Θα πει ότι και το μπαστούνι που κρατάω στο χέρι μου κι αυτό είναι δικό του.\n- Ε, ναι! Εγώ του τόδωσα κύριε πρόεδρε!\n- Τα είδες, κύριε πρόεδρε, λέει ο χότζας. Αυτός σιγά-σιγά θα σου πει ότι και το άλογο πούχω απ’ έξω είναι κι αυτό δικό του.\n- Ε, ναι, λέει ο άλλος.\n- Ε, άι σιχτίρ, από δω! Όλα δικά σου είναι; Ο χότζας δεν έχει τίποτα δηλαδή!\nΑθωώθηκε ο χότζας!\n6. Η σφυρίχτρα που ανασταίνει τους νεκρούς\n(από τη Μάνταινα)\nΟ Νασραντίν όλους τους δούλευε πολύ. Τους κορόιδευε. Όταν ήθελε να πουλήσει κάτι, σκεφτόταν και έβρισκε τρόπο. Κάποτε πήγε να πουλήσει ένα γάϊδαρο. Λέει:\n- Ο γάιδαρός μου χέζει λίρες.\nΚι αγόρασε το γάιδαρο. Όμως, ο γάιδαρος άμα φάει λίγο κριθάρι βραστό και το βάλει νερό να πίνει μετά, θα σκάσει. Την άλλη μέρα το πρωί ο άλλος που τον αγόρασε, πάει ν’ ανοίξει την πόρτα αλλά δε μπορεί να την ανοίξει.\n- Πώ, πω, γέμισε μέσα λίρες, λέει.\nΙδρώνει εκείνος, ο γάιδαρος φούσκωσε, είχε κολλήσει στην πόρτα, οι άλλοι λέγανε «Ω γεμάτο λίρες είναι!»\nΑνοίγει την πόρτα, ο γάιδαρος είχε ψοφήσει.\n- Μας γέλασε ο Νασραντίν!\nΆρχισαν να τον κυνηγάνε. Αυτός συνεννοήθηκε με τη γυναίκα του πάλι. Είχε μια σφυρίχτρα για να βγάλει λεφτά. Σκέφτηκε πώς να την πουλήσει. Παίρνει ένα άντερο, το γεμίζει αίμα και το βάζει στο λαιμό εδώ στη γυναίκα. Λέει:\n- Εγώ όταν εκνευριστώ τη σφάζω τη γυναίκα μου από τα νεύρα μου. Και μ’ αυτή της σφυρίχτρα που σφυρίζω, ωπ, σηκώνεται, λέει.\nΔοκιμάζει, κάνει πως σφάζει τη γυναίκα του. Είδαν οι άλλοι, το πίστεψαν, την αγοράζουν τη σφυρίχτρα. Σφάζουν τις γυναίκες τους όλοι, σφυρίζουν, σφυρίζουν, δε σηκώθηκε καμία.\n- Αυτό δεν υποφέρεται, λέει. Να τον κυνηγήσουμε.\nΞεκίνησαν να τον κυνηγάνε. Καθώς τον κυνηγούσαν, στο δρόμο συνάντησε έναν που πουλούσε μέλι.\n- Καλό το μέλι;\nΤο ανοίγει, δοκιμάζει.\n- Κράτα το, λέει.\n- Να δοκιμάσω το άλλο;\nΑ κι αυτό κρατάει ο άλλος με τα δυο τα χέρια, πάλι άμα το ανοίξει θα χυθούν τα μέλια.\nΤακ το κατεβάζει, έφυγε. Το παρατάει.\nΠάει σε άλλο μέρος ένας έφτιαχνε με κλαδιά στο χωράφι του περίφραξη.\n- Α δεν ξέρεις, του λέει. Βάλε τα χέρια δω πάνω να δεις πώς πλέκουμε εμείς.\nΒουτάει το κλαδί, του δένει τα χέρια. Φεύγει.\nΜετά βλέπει ότι τον πλησιάζουνε, τι να κάνει; Πάει πέφτει στη λάσπη, λερώνεται. Τρέχει και λέει:\n- Παιδιά, πιάστε τον, πιάστε τον, λέει.\n- Να ένας πέρασε και μ’ έριξε εδώ στη λάσπη.\nΑυτόν κυνηγάγανε αυτοί αλλά αυτός πήγε και λερώθηκε στη λάσπη.\n- Ναι, λέει, κι εμείς αυτόν κυνηγάμε.\n- Κυνηγήστε τον, λέει.\nΕ, κυνηγάνε αυτοί, κυνηγάει κι αυτός. Αυτός έμεινε πίσω να ξεκουραστεί. Κάποια στιγμή τον πιάσανε. Λένε:\n- Θα σε ρίξουμε στη θάλασσα να σε πνίξουμε. Να γλιτώσουμε.\nΠάνε τον πιάνουν, τον βάζουν σε ένα τσουβάλι, τον πηγαίνουν στη θάλασσα.\n- Πάμε να βρούμε ένα ξύλο, ένα δοκάρι, να το πιάσουμε από δω, να το περάσουμε, βαθιά να πάει να πνιγεί. Γιατί αυτός είναι πονηρός, θα ξαναβγεί πάλι.\nΦεύγουν αυτοί, πάνε να βρούνε ένα λοστάρι. Και ο Νασραντίν χότζας τώρα τι να κάνει. Κάθεται στο τσουβάλι. Κάποια στιγμή ακούει ένας τσοπάνος με τα πρόβατα έρχεται. Αρχίζει να φωνάζει αυτός:\n- Δε θέλω, δε θέλω.\nΟ τσοπάνος ακούει μέσα στο τσουβάλι να είναι άνθρωπος και να φωνάζει «Δε θέλω». Λέει:\n- Τι είναι; Τι λές «Δε θέλω».\n- Ε, να με πιάσανε οι χωριανοί και με φέρανε εδώ, λέει. Δε θέλω.\n- Τι δε θέλεις;\n- Να με πάνε στο βασιλιά, να μου δώσουν του βασιλιά την κόρη. Εγώ δεν τη θέλω, λέει.\nΟ άλλος τού λέει:\n- Έλα να σου δώσω εγώ τα πρόβατα και να μπω εγώ στο τσουβάλι, να πάω εγώ να πάρω την κόρη του βασιλιά. Τι λες τώρα;\nΤου βάζει το τσουβάλι. Παίρνει αυτός τα πρόβατα, φεύγει. Αυτοί με το λοστάρι ρίχνουν στη θάλασσα τον τον άλλο, τον τσοπάνο.\nΜετά από κανένα – δυο ημέρες ο Νασραντίν χότζας με τη γυναίκα του, με τα πρόβατά του πάει στο χωριό, σφυρίζοντας.\n- Ρε παιδιά, ο Νασραντίν χότζας έρχεται!\n- Καλά, αφού τον ρίξαμε στη θάλασσα.\n- Έρχεται, λέει, έχει και πολλά πρόβατα!\n- Ρε συ, πού τα βρήκες όλα αυτά τα πρόβατα;\n- Α, εκεί που με ρίξατε, η θάλασσα ήταν γεμάτη με πρόβατα. Ένα κοπάδι άρπαξα και βγήκα.\n- Θα πάμε, λέει κι εμείς να βγάλουμε πρόβατα.\nΆλλος ήθελε κουδούνια, άλλος τζουμλέκια για να φτιάξει το βούτυρο, πήγαν ριχτήκανε όλοι μες στη θάλασσα.\nΚαι πνίγηκαν. Ο Νασραντίν χότζας γλίτωσε.\n7. Η πεισματάρα γυναίκα\n(από τον Κύκνο)\nΚάποτε ζούσε ένας άνθρωπος που ονομαζόταν Νασραντίν Χότζας. Μια μέρα ο Χότζας με τη γυναίκα του βοσκούσαν τα πρόβατά τους κοντά σε ένα ρέμα και άρχισαν να συζητούνε για τα πρόβατα. Ο χότζας έλεγε ότι τα πρόβατα είναι κουρασμένα και η γυναίκα του έλεγε ότι δεν είναι κουρασμένα. Και επειδή δεν μπορούσαν να συνεννοηθούν την έριξε στο ποτάμι. Αφού μετάνιωσε όμως, άρχισε να την αναζητά και αντί να πιάσει το δρόμο προς τα κάτω, άρχισε να πηγαίνει προς τα πάνω. Προχώρησε, προχώρησε και για μια στιγμή ανέβηκε σ’ ένα δένδρο όπου βρήκε μια κοτσυφίσια φωλιά. Εκείνη την ώρα περνούσε από εκεί ένας παλαιστής, που όταν τον είδε πάνω στο δέντρο του είπε:\n- Εάν ανέβω θα σε κάνω να βγάλεις κίτρινο και άσπρο χρώμα από το σώμα σου.\nΟ Χότζας πήρε ένα αυγό από τη φωλιά και του είπε:\n- Και εγώ άμα σε σφίξω όπως το αυγό θα βγάλεις κίτρινο και άσπρο χρώμα\nΤότε ο παλαιστής τού λέγει:\n- Και εσύ είσαι γερός όπως και εγώ, πάμε να κυνηγήσουμε μαζί.\nΟ παλαιστής άρχισε να βγάζει τα θηράματα και ο Χότζας να τα σκοτώνει. Όταν άρχισαν να περνάνε πολλά θηράματα, ο Χότζας φοβήθηκε και ανέβηκε σ’ ένα δένδρο. Πέρασε μια τσίχλα και ο Χότζας την έπιασε. Με τα πολλά, πήγε ο παλαιστής και τον ρώτησε πόσα σκότωσε.\n- Μια τσίχλα μόνον, απάντησε.\n- Μα αφού πέρασαν πολλά, πώς δεν σκότωσες;\n- Από εδώ δεν πέρασαν, είπε ο Χότζας και παρ’ ολίγον να γίνει καυγάς.\nΕυτυχώς εκείνη τη στιγμή περνούσε ένας αγριόχοιρος και ο Χότζας τον σκότωσε, προς μεγάλη χαρά και ικανοποίηση του παλαιστή. Ο παλαιστής έγδαρε τον αγριόχοιρο, ο Χότζας πάλι καθάρισε την τσίχλα και ο καθένας έβαλε το κυνήγι του στην κατσαρόλα. Στον ένα η κατσαρόλα γέμισε κρέας και στον άλλο έπλευσε το πουλί πάνω στην κατσαρόλα και έτσι αφού τα έβρασαν, άρχισαν μαζί να τρώνε.\nΟ χότζας άρχισε, για να παραπλανήσει τον παλαιστή, να γελάει:\n- Όποιος φάει περισσότερα κόκαλα θα δώσει στον άλλο ένα τσουβάλι λίρες.\nΚαι όταν το δέχτηκε ο άλλος, είπε:\n- Όταν ζούσε ο πατέρας μου από κει με πήγαινε.\nΚαι όταν ο παλαιστής κοίταζε, έπαιρνε από τα κόκαλα του άλλου και τα έβαζε μπροστά του. Όταν τελείωσαν το φαγητό, βρέθηκαν περισσότερα τα κόκαλά του Χότζα, ο οποίος κέρδισε και τις λίρες. Μετά πήρε το δρόμο και έφευγε. Ο παλαιστής τον ρώτησε:\n- Πού πηγαίνεις;\n- Προ ολίγου, είπε, θύμωσα και έριξα στο ποτάμι τη γυναίκα μου και τώρα πηγαίνω να τη βρω.\n- Μα το νερό θα πήρε προς τα κάτω, πηγαίνεις προς τα πάνω;\n- Εσύ δεν ξέρεις πόσο πεισματάρα είναι, εκείνη προς τα κάτω θα πήγε οπωσδήποτε.\n8. Ο Νασραντίν έπεσε από το άλογο\n(από τη Σμίνθη)\nΟ Νασραντίν χότζα είχε ανεβεί σε ένα άλογο πρώτη φορά και το άλογο έτρεχε πολύ. Πέρασε από ένα χωριουδάκι. Του φώναξαν:\n- Νασραντίν χότζα, πού τρέχεις έτσι; Πού πας;\n- Όπου φτάσει το άλογο μου, απάντησε αυτός.\nΈτρεχε το άλογο. Τάκα-τούκα. Ζαλίστηκε ο Νασραντίν κι έπεσε στο δρόμο. Πέρασαν μερικοί και λέγανε:\n- Α, ο Νασραντίν πέθανε, ο Νασραντίν πέθανε. Πάμε να βρούμε πού θα τον βάλουμε μέσα και να τον θάψουμε.\nΌταν τον έβαλαν μέσα, προχωρούσανε, βρήκανε λάσπη και δεν είχαν από πού να περάσουν. Ο Νασραντίν χότζα σηκώνει το κεφάλι και λέει:\n- Όταν ήμουν γερός από πέρα περνούσα. Από πέρα να με περάσετε.\nΚι αυτοί (τρομαγμένοι που νόμιζαν πως ο νεκρός ζωντάνεψε) τον παρατάνε και το Νασραντίν και έφυγαν.\n9. Το καζάνι που γέννησε και πέθανε\nΚάποια στιγμή ο Χότζας ήθελε ένα καζάνι απ’ το γείτονα να κάνει πιλάφι για να ταΐσει το μαχαλά ολόκληρο και ζήτησε από το γείτονα το καζάνι. Ο γείτονας τού έδωσε το καζάνι. Ο Χότζας έκανε το πιλάφι, ταΐσε το μαχαλά. Πέρασαν κάνα-δυο-τρεις βδομάδες. Ο Χότζας δεν το πάει το καζάνι πίσω. Και του λέει η γυναίκα του:\n- Θα το πάμε το καζάνι; Θα το ζητάει ο γείτονας.\n- Φέρε μια κατσαρολίτσα μικρή, όμορφη, ωραία.\nΤη φέρνει η γυναίκα στο χότζα. Πάει ο Χότζας. Χτυπάει την πόρτα. Έρχεται ο γείτονας.\n- Ορίστε, λέει. Τι είναι αυτό;.\n- Το καζάνι, λέει, που ήθελες.\n- Μα το καζάνι είναι μεγάλο! Τι είναι αυτό;\n- Γέννησε, λέει, το καζάνι! Έκανε μικρό!\nΤο πήρε αυτός το κατσαρολάκι και περίμενε να φέρει και το καζάνι ο Χότζας. Λεχώνα ήτανε το καζάνι και δε μπορούσε να το κουβαλάει. Πέρασαν δυο-τρεις εβδομάδες. Τίποτα. Πάει ο γείτονας, του ζητάει το καζάνι. Ο Χότζας του λέει:\n- Το καζάνι πέθανε!\n- Μα πώς πέθανε; λέει. Το καζάνι πεθαίνει;\n- Ε, πώς γέννησε; Όπως γέννησε, πέθανε!\nΚαι από εκεί στο δικαστήριο. Τον ρώτησε ο πρόεδρος:\n- Χότζα. Πήρες ένα καζάνι και δεν το έδωσες πίσω.\n- Το πήρα. Αλλά αυτό γέννησε.\nΟ πρόεδρος του λέει:\n- Πώς γέννησε το καζάνι;\n- Ε, γέννησε.\n- Και το άλλο γιατί δεν το έδωσες πίσω;\n-Το καζάνι πέθανε.\n- Πεθαίνουν τα καζάνια;\nΚι αυτός του λέει:\n- Ότι γεννιέται, πεθαίνει κιόλας.\nΚαι κράτησε το καζάνι.\n10. Ο Νασραντίν έδερνε το γιο του πριν σπάσει τη στάμνα\n(από το Κότινο)\nΜια φορά ο Νασραντίν χότζας στέλνει το παιδί του με τη στάμνα να του φέρει νερό. Πριν φύγει το παιδί του, το έδειρε. Τον ρώτησαν:\n-Καλά ρε, γιατί το έδειρες;\n-Αν σπάσει τη στάμνα, μετά και να τον δείρω δε γίνεται τίποτα, γι αυτό το δέρνω από τώρα.\n11. Ο Νασραντίν δεν τάιζε το γάιδαρο\nΟ Νασραντίν χότζα αγόρασε ένα γαϊδουράκι και λέει:\n- Αυτό το γαϊδουράκι θα το μάθω να μην τρώει. Θα το κλείσω μέσα και δε θα του δίνω φαΐ. Να δούμε: Θα ζήσει ή όχι;\nΤο βράδυ δεν του έδωσε να φάει. Την άλλη μέρα δεν του έδωσε να φάει. Το άλλο βράδυ δεν του έδωσε.\n-Α, ζει; λέει. Τόμαθα το γαϊδουράκι μου να μην τρώει.\nΤο γαϊδούρι, τι να κάνει, τι να φάει; Τέσσερις βραδιές δεν το ταΐζε. Την πέμπτη μέρα το βρήκανε ψόφιο.\n- Α, ρε γαμώτο! Μόλις τόμαθα το γαϊδούρι μου να μην τρώει και πέθανε! Τώρα τι θα κάνω; λέει.\n12. Ο Νασραντίν μετρούσε τις μέρες για το μπαϊράμι\nO Νασραντίν χότζα καθότανε μια μέρα στο καφενείο που πίναν τα τσάγια τους και κάποιοι εκεί τον ρωτάγανε:\n- Νασραντίνε, πόσες μέρες έχει ακόμα για το μπαϊράμ;\nΕκείνος σκέφτεται, δεν ήξερε τι να απαντήσει. Λέει:\n- Περιμένετε λίγο να πάω μέχρι το σπίτι και θα γυρίσω να σας πω.\nΑυτός πήγε στο σπίτι. Είχε ένα κιούπι και είχε βάλει μέσα από ένα πετραδάκι για όσες μέρες είναι ο χρόνος. Κάθε μέρα πετούσε από το τζουμλέκι μία πέτρα. Πήγε και μέτρησε τις πέτρες να δει πόσες μέρες έχει ακόμα για το μπαϊράμι. Μυστικά το είχε για να ξέρει αυτός για το μπαϊράμ, για να είναι ξύπνιος. Λέει:\n- Έχει ακόμα σαράντα-πέντε μέρες για το μπαϊράμ.\nΕν τω μεταξύ εκείνη την ημέρα ήταν μπαϊράμ. Οι άλλοι τον ρωτήσανε γιατί δεν είχε πάει στο τζαμί κι αυτός λέει:\n- Σαράντα-πέντε μέρες έχει.\n- Νασραντίνε, του λένε, σήμερα είναι μπαϊράμ, κι εσύ χαμπάρι δεν έχεις πάρει.\n- Μα το Θεό, τους λέει ο Νασραντίν, αν υπολογίζεις το κιούπι το λογαριασμό, τόσες μέρες έχει ακόμα.\nΌμως, τα παιδιά του που παίζανε κάποια μέρα πήγαν, μάζεψαν πέτρες και έριξαν στο τζουμλέκι. Κι έτσι γελάστηκε ο Νασραντίν.\n< < < < < + + + > > > > >\n1. Αφηγητής: Χ. Μεχμεταλή (καταγραφή: 17/5/2006)\n2. Α. Ρόγγο, Παραμύθια και τραγούδια των Πομάκων της ορεινής Ξάνθης. Οδυσσέας, Αθήνα\n2004, σ. 92-97.\n3. Ν. Κόκκας, Μαθήματα Πομακικής Γλώσσας. Ξάνθη, Πολιτιστικό Αναπτυξιακό Κέντρο Θράκης, Ξάνθη\n2004, τ. Β, σ. 20-21.\n4. Π. Θεοχαρίδης, Πομάκοι. Οι Μουσουλμάνοι της Ροδόπης. Πολιτιστικό Αναπτυξιακό Κέντρο Θράκης, Ξάνθη 1995, σ. 93.\n5. Αφηγητής: Σ. Χατζόγλου (Καταγραφή 5/1/2014)\n6. Αφηγητής: Χ. Μεχμεταλή (καταγραφή: 26-11-2005)\n7. Γ. Ταουκτσόγλου, Λαογραφική συλλογή οικισμού Κύκνου, κοινότητος Ωραίου Ξάνθης, 1964, Λαογραφικό Φροντιστήριο Γ.Α.Μέγα 1618α σ. 56-7, Ε. Βαρβούνης, Λαογραφικά των Πομάκων της Θράκης. Πορεία., Αθήνα 1996, σ.86-7.\n8. Αφηγητής: Μ. Αχμετσίκ (καταγραφή: 2/1/2003)\n9. Αφηγητής: Σ. Χατζόγλου (Καταγραφή 5/1/2014)\n10. Αφηγητής: Μ. Μολλάογλου (καταγραφή: 15-2-2001)\n11. Αφηγητής: Μ. Αχμετσίκ (καταγραφή: 2/1/2003)\n* Πρώτη δημοσίευση εφ. «Αγώνας» 25-27/2/2014.\nΕτικέτες ΓΛΑΥΚΗ, ΕΧΙΝΟΣ, ΚΟΤΙΝΟ, ΚΥΚΝΟΣ, ΜΑΝΤΑΙΝΑ, ΜΥΚΗ, ΠΟΜΑΚΙΚΑ ΠΑΡΑΜΥΘΙΑ, ΣΜΙΝΘΗ, ΩΡΑΙΟΝ\nΠικρές αλήθειες για τις εκλογές στα πομακοχώρια\n«Για να εκλεγούν πρέπει να προσκυνήσουν»\nΆρθρο του Πομάκου δημοσιογράφου Σεμπαϊδήν Καραχότζα\nΈνα από τα βασικότερα θέματα που το τελευταίο διάστημα απασχολούν όχι άδικα τα μέσα μαζικής ενημέρωσης είναι ασφαλώς οι δημοτικές εκλογές που θα γίνουν σε λίγους μήνες και οι υποψηφιότητες κυρίως σε μεγάλους δήμους όπως είναι αυτός της Αθήνας και της Θεσσαλονίκης με το ενδιαφέρον να πέφτει περισσότερο στους υποψήφιους που θα στηρίξουν κόμματα όπως η Νέα Δημοκρατία, ο ΣΥ.ΡΙΖ.Α και το ΠΑΣΟΚ. Ήδη πολλές συζητήσεις και αντιδράσεις έχουν προκαλέσει τόσο οι επιλογές του ΣΥ.ΡΙΖ.Α σε ορισμένους δήμους και περιφέρειες όσο κι αυτές της Νέας Δημοκρατίας η οποία μάλιστα καλείτε να αντιμετωπίσει και την εσωκομματική κρίση την οποία έχουν προκαλέσει οι υποψηφιότητες γαλάζιων στελεχών παρόλο που δεν αποτελούν την επίσημη επιλογή της παράταξης.\nΌλα αυτά βέβαια αφορούν δήμους στους οποίους οι ψηφοφόροι είναι μόνο χριστιανοί αφού σε δήμους όπου οι ψηφοφόροι είναι μουσουλμάνοι ή και μουσουλμάνοι τα πράγματα είναι τελείως διαφορετικά. Εκεί δεν έχει και τόσο μεγάλη σημασία η κομματική στήριξη και κανείς δεν ασχολείται με το ποιόν υποψήφιο θα στηρίξει η κάθε παράταξη. Στο δήμο Μύκης για παράδειγμα εκείνο που μετράει πάνω απ’ όλα είναι το ποιόν υποψήφιο έχει επιλέξει να στηρίξει το τουρκικό προξενείο και οι παράγοντες του κι αυτό φυσικά δεν αποτελεί είδηση για εμάς που ζούμε σ’ αυτόν τον τόπο.\nΆλλωστε είναι κάτι που συχνά πυκνά το λένε και άνθρωποι οι οποίοι ασχολούνται με την τοπική αυτοδιοίκηση είτε ως υποψήφιοι είτε ως απλοί υποστηριχτές κάποιου υποψήφιου δημάρχου. Πρόσφατα βρέθηκα εγώ ο ίδιος πάνω σε μια τέτοια συζήτηση και άκουσα ανθρώπους που ασχολούνται ενεργά με τα αυτοδιοικητικά να λένε πως για να εκλεγεί κάποιος στο δήμο Μύκης θα πρέπει όχι απλά να τα έχει καλά με το τουρκικό προξενείο αλλά να είναι και άνθρωπος του κι αυτό νομίζω πως τα λέει όλα.\nΑπό την άλλη υπάρχουν και γεγονότα τα οποία μαρτυρούν αυτό ακριβώς, πως δηλαδή στο δήμο Μύκης κάνει κουμάντο το τουρκικό προξενείο και κανένας άλλος. Σας θυμίζω την περίπτωση δημάρχου στο δήμο Μύκης ο οποίος το 2006 είχε απαιτήσει από υπάλληλο του δήμου να μιλάει μόνο τουρκικά στο χώρο εργασίας του, θυμίζω μόνο πως μιλάμε για έναν ελληνικό και όχι τουρκικό δήμο. Επίσης δεν είναι λίγες οι φορές που έχουμε δει πίσω από το γραφείο του εκάστοτε δημάρχου Μύκης να υπάρχει η τουρκική σημαία καθώς και φωτογραφία του Κεμάλ.\nΕκτός όμως από το δήμο Μύκης ο οποίος αποτελείται μόνο από μουσουλμάνους ψηφοφόρους υπάρχουν και άλλοι δήμοι στη Θράκη στους οποίους ζουν και χριστιανοί και μουσουλμάνοι. Εκεί δυστυχώς τα πράγματα είναι ακόμα πιο τραγικά αφού έχουμε δει πολλές φορές χριστιανούς υποψήφιους δημάρχους να προσκυνάνε κυριολεκτικά τον Τούρκο πρόξενο και τους ανθρώπους του προκειμένου να αποσπάσουν έτσι την ψήφο των μουσουλμάνων δημοτών. Το πιο περίεργο όμως είναι πως ενώ η επίσημη ελληνική πολιτεία τα γνωρίζει όλα αυτά κανένας δε λέει τίποτα λες και όλο αυτό το παιχνίδι είναι απολύτως φυσιολογικό.\nΠέρα όμως από τους δήμους υπάρχει και η περιφέρεια ανατολικής Μακεδονίας Θράκης όπου ασφαλώς οι ψήφοι των μουσουλμάνων παίζουν καθοριστικό ρόλο ως προς την εκλογή του περιφερειάρχη και φυσικά ο κάθε υποψήφιος κάνει ότι περνά από το χέρι του προκειμένου να πάρει με το μέρος του τους μουσουλμάνους ψηφοφόρους κι αν χρειαστεί να προσκυνήσει το τουρκικό προξενείο εννοείται πως θα το κάνει χωρίς κανένα πρόβλημα. Πάνω σ’ αυτό δεν έχω να πω πολλά, αν κάποιοι εκ των υποψηφίων περιφερειαρχών όπως για παράδειγμα ο κύριος Παυλίδης και ο κύριος Γιαννακίδης θέλουν να διαψεύσουν τα όσα λέω περί τουρκικού προξενείου τους προκαλώ να βγουν προεκλογικά και να μιλήσουν ανοιχτά για το δικαίωμα ορισμένων μουσουλμάνων της Θράκης να μην είναι Τούρκοι αλλά Έλληνες Πομάκοι. Ας το κάνουν αυτό και θα με έχουν διαψεύσει με τον καλύτερο δυνατό τρόπο, μπορούν όμως να το κάνουν; Προφανώς όχι διότι θα πρόκειται για μια πολιτική αυτοκτονία αφού υποψήφιος που πάει κόντρα στο τουρκικό προξενείο είναι καταδικασμένος να μην εκλεγεί.\nΜε λίγα λόγια όλοι όσοι ζούμε στη Θράκη, χριστιανοί και μουσουλμάνοι είμαστε κατά κάποιον τρόπο αναγκασμένοι να δεχτούμε τις επιλογές του τουρκικού προξενείου και να ανεχτούμε να μας κυβερνούν άνθρωποι που θα έχουν τη στήριξη του. Ένας καθαρά ξένος παράγοντας δηλαδή αποφασίζει για εμάς χωρίς εμάς κι εμείς απλά δεχόμαστε τις αποφάσεις του. Όλα αυτά φυσικά γίνονται σε κάθε εκλογική αναμέτρηση και όχι μόνο στις δημοτικές εκλογές, άλλωστε λίγο πριν τις εθνικές εκλογές του 2012 ακόμα και υποψήφιοι βουλευτές του Αντώνη Σαμαρά είχαν ζητήσει την ευλογία – στήριξη του τουρκομουφτή Ξάνθης χωρίς ωστόσο να δω κάποια αντίδραση από το δήθεν πατριώτη Σαμαρά. Είπαμε, πάνω απ’ όλα η ψήφος και μετά η πατρίδα κι αυτός είναι ένας απαράβατος κανόνας για τους πολιτικούς, αν όχι για όλους τουλάχιστον για τους περισσότερους.\nΑναρτήθηκε από Νικόλαος Θ. Κόκκας στις 7:18 μ.μ.\nΙστορίες του Νασραντίν Χότζα από τα πομακοχώρια τη...\nΜοναχός Δαμασκηνός Γρηγοριάτης: «Καί οἱ σύγχρονοι ἁγιώτατοι Πατέρες μας εἶναι κι αὐτοί συνομωσιολόγοι, ὅταν μᾶς προλέγουν νά ἀποφύγουμε τήν χρῆσιν τῶν ἐμβολίων;» - Ἀπάντησις στήν πρόσκλησι τοῦ Ἀρχιεπισκόπου κ. Ἱερωνύμου γιά τά ἐμβόλια Εὐλογεῖτε. Τά σέβη μου, Μακαριώτατε. Αὐτό τό ὁποῖον ὡραιοποιεῖ καί καταξιώνει τήν ζωή...


O ΠΑΟΚ έκανε την κίνηση, ο Μαουρίσιο αποφασίζει… | Superleague Interwetten & ΠΑΟΚ | gazzetta.gr\nΤετάρτη, 07 Οκτωβρίου 2020 - 15:41\nFollow @twitterO ΠΑΟΚ έκανε την κίνηση, ο Μαουρίσιο αποφασίζει…\nΠοια είναι τα δεδομένα στην υπόθεση του Χοσέ Μαουρίσιο και τι θα περιμένουμε το επόμενο διάστημα μέχρι το τέλος των μεταγραφών για τους ελεύθερους παίκτες.\nΟ αρχικός σχεδιασμός για τον ΠΑΟΚ της νέας χρονιάς δεν συμπεριελάμβανε τον 32χρονο Χοσέ Μαουρίσιο, ο οποίος παρότι είχε μείνει ελεύθερος επέλεξε να παραμείνει στην Ελλάδα από τις αρχές Αυγούστου όταν και ενημερώθηκε ότι δε θα ανανεωθεί το συμβόλαιό του.\nΌπως έγραψε το gazzetta.gr από τη Δευτέρα (5/10) στην Τούμπα δημιουργήθηκαν σκέψεις για την επιστροφή του Βραζιλιάνου στις τάξεις της ομάδας, με βασικό λόγο τις πολλές και μαζεμένες αλλαγές και αποχωρήσεις σημαντικών ποδοσφαιριστών. Οι «ασπρόμαυροι» αντιλήφθηκαν την σημασία να υπάρχουν, στα αποδυτήρια μιας ομάδας που άλλαξε αρκετά, κάποιοι παίκτες που θα βοηθήσουν στη σταθερή μετάβαση.\nΟ ΠΑΟΚ έκανε την κίνησή του γνωστοποιώντας στον Μαουρίσιο το ενδιαφέρον του, βάζοντας πάνω στο τραπέζι νέα (οικονομικά) δεδομένα σε σχέση με τα όσα είχε συζητήσει μαζί του όταν ακόμη ήταν ανοικτό το θέμα της ανανέωσης του. «Αλλος είναι ο Μαουρίσιο του 1,2 εκατ. ευρώ, άλλο ο Μαουρίσιο των 400-500 χιλιάδων», λένε στη Μικράς Ασίας και κάπου εκεί είναι και η πρόταση που έγινε στον Βραζιλιάνο μέσο, που καλείται να αποφασίσει μέχρι τις 23/10 (σύμφωνα με την ενημέρωση της ΕΠΟ) για το αν θα την αποδεχθεί ή όχι.\nΗ πλευρά του Μαουρίσιο υποστηρίζει πως έχει προτάσεις από ομάδες της Σαουδικής Αραβίας, ενώ ο ατζέντης του κάνει κάποιες συζητήσεις με ευρωπαϊκές ομάδες.\nΣτον ΠΑΟΚ εξετάζουν σοβαρά την επιστροφή Μαουρίσιο!


Ντέβιν Χάνεϊ σε Καμπόσο : «Κάνεις την πάπια!» - Sportlive.gr\nΕπίθεση στον Γιώργο Καμπόσο εξαπέλυσε πριν λίγη ώρα ο Ντέβιν Χάνεϊ.\nΟ Αμερικανός πρωταθλητής της WBC, έγραψε στο Twitter:\n«Γιώργο Καμπόσο θα κάνουμε αυτόν τον αγώνα, ναι ή όχι;\nΣυμφωνώ με όλους τους όρους που θέτεις.\nΚαι για τους εμβολιασμούς και για το ταξίδι.\nΤο πράγμα αρχίζει να μοιάζει σαν να κάνεις την πάπια!»\nΘυμίζουμε πως ο Γιώργος Καμπόσος έχει τώρα το πάνω χέρι να αποφασίσει ποιος θα είναι ο πρώτος διεκδικητής των πολλών παγκόσμιων τίτλων του στα ελαφρά κιλά και ο Λοματσένο είναι επίσης μια πολύ πιθανή επιλογή.\nΔεν είναι εύκολος στις διαπραγματεύσεις ο Ελληνο-Αυστραλός πυγμάχος και το έχει αποδείξει και στο ματς με τον Τεοφίμο Λόπεζ.


ΜΑΓΕΙΡΙΚΗ | 4 ιδέες για νόστιμα γεύματα έτοιμα από πριν\n4 ιδέες για νόστιμα γεύματα έτοιμα από πριν\nΚρέας, πίτες, μπισκότα, πουρές και λαχανικά… έτοιμα σε ελάχιστα λεπτά. Μάθετε τον τρόπο, μέσα από τέσσερις ιδέες για μαγειρέματα με «προμαγειρεμένα» υλικά.\nΔημοσίευση | 13 Ιουνίου 2014Παλαιότερο των 360 ημερών\nΔουλειά, γραφείο, υποχρεώσεις, τρέξιμο… Πού καιρός για μαγειρέματα; Σκέφτεστε και καταλήγετε στην εύκολη, ακριβή και μάλλον ανθυγιεινή λύση του delivery – όπως κάνουμε λίγο-πολύ όλοι όσοι δεν έχουμε... μια μάνα στο σπίτι να ετοιμάζει λαχταριστά μαγειρευτά σε καθημερινή βάση ή τα χρήματα να πληρώνουμε σε καθημερινή βάση τον ντελιβερά.\nΥπάρχει όμως μια βολική μέση λύση που θα μπορούσατε να δοκιμάσετε: Μπορεί να μην έχετε χρόνο για απαιτητικές συνταγές που το κάθε βήμα τους ζητά ζυμώματα και ψησίματα πολλών λεπτών, αλλά τι θα λέγατε αν μπορούσατε να «γλιτώσετε» ορισμένα από αυτά τα βήματα; Παρακάτω συγκεντρώνουμε τέσσερις τρόπους να ετοιμάσετε γρήγορα σπιτικά φαγητά, έχοντας στην κατάψυξή σας έτοιμες, προμαγειρεμένες πρώτες ύλες, οι οποίες θα σας γλιτώσουν πολύτιμο χρόνο.\n*Λαχανικά… σχεδόν έτοιμα\nΠώς καταψύχουμε τα λαχανικά: Τα περισσότερα λαχανικά (πλην της πατάτας, του πατζαριού, των μανιταριών, της πιπεριάς και του κρεμμυδιού) πρέπει πριν καταψυχθούν να ζεματιστούν. Αυτό που πρέπει να κάνετε είναι να πλύνετε τα φρέσκα λαχανικά σας, να τα πρετοιμάσετε σαν να πρόκειται να τα μαγειρέψετε, να τα βάλετε σε μικρές ποσότητες σε μια κατσαρόλα με νερό που βράζει και να τα αφήσετε να ζεματιστούν για 2-6 λεπτά, ανάλογα με το είδος. Αμέσως μετά, βγάλτε τα και βουτήξτε τα σε νερό με παγάκια, τόση ώρα όση διήρκεσε και το βράσιμο, ώστε να σταματήσει ο βρασμός και να «θωρακιστεί» η φρεσκάδα. Στην συνέχεια στραγγίστε τα, βάλτε τα σε σακούλες και τοποθετήστε τα στην κατάψυξη.\nΠού μπορούμε να τα χρησιμοποιήσουμε: Δείτε παρακάτω μια ενδεικτική συνταγή για καλοκαιρινή σαλάτα λαχανικών, στην οποία μπορείτε να έχετε έτοιμα τα φασολάκια και να τα βράσετε μόλις σε 5’ λεπτά.\nΥλικά: 750 γρ. πατάτες κατάλληλες για βράσιμο, 1 μεγάλη σκελίδα σκόρδο, 1 κουταλιά σούπας φρέσκο δενδρολίβανο, 1 μέτριο κόκκινο κρεμμύδι, 500 γρ. στρογγυλά φασολάκια φρέσκα ή κατεψυγμένα, 15-20 ελιές, αλάτι και πιπέρι, 1/3 φλιτζανιού λάδι, 3-4 κουταλιές σούπας κρασόξυδο\nΕκτέλεση: Πλένουμε πολύ κατά τις πατάτες, τις στεγνώνουμε και τις κόβουμε πρώτα στα δύο και στη συνέχεια σε χοντρές φέτες. Ανάβουμε το grill και σε ένα ρηχό ταψί (όχι pyrex) ζεσταίνουμε το λάδι. Βγάζουμε το ταψί από τον φούρνο και τοποθετούμε τις πατάτες που έχουμε κόψει. Τις γυρίζουμε αρκετές φορές μέχρι να λαδωθούν καλά. Επιστρέφουμε το ταψί στον φούρνο και ψήνουμε για περίπου ½ ώρα τις πατάτες γυρίζοντας τις συχνά. Δοκιμάζουμε και όταν έχουν ψηθεί τις αφήνουμε να κρυώσουν (προσοχή, δεν πρέπει να παραψηθούν γιατί θα λιώσουν). Σε μια κατσαρόλα βράζουμε αλατόνερο. Βράζουμε τα (ήδη ζεματισμένα φασολάκια που βγάλαμε από την κατάψυξη) για περίπου άλλα 5’. Στραγγίζουμε και ξεπλένουμε με κρύο νερό. Προσοχή να μην παραβράσουν. Πρέπει να παραμείνουν τραγανά. Τα αφήνουμε στην άκρη να στεγνώσουνε και ετοιμάζουμε το dressing. Τοποθετούμε το σκόρδο, το ξύδι, το δενδρολίβανο και το αλάτι σε ένα bender και αρχίζουμε να προσθέτουμε λάδι μέχρι να δέσει το dressing. Σε ένα μεγάλο μπολ ανακατεύουμε τις πατάτες με τα φασολάκια και περιχύνουμε με το dressing. Γαρνίρουμε με το κρεμμύδι και τις ελιές.\n*Κοτόπουλο… στα γρήγορα\nΠώς καταψύχουμε το κοτόπουλο (και άλλα κρεατικά): Μαγειρέψατε κοτόπουλο ή κάνατε σούπα και σας περίσσεψε άφθονο κρέας; Κανένα πρόβλημα: Κόψτε το κοτόπουλο σε κομμάτια, και αποθηκεύστε το σε σακουλάκια στην κατάψυξη, όπου μπορεί να διατηρηθεί ως και έξι μήνες. Το ίδιο ισχύει για το μοσχάρι και το αρνί – θυμηθείτε πως στην περίπτωση του χοιρινού πρέπει να καταναλώνεται πιο γρήγορα και πάντα να μαγειρεύεται στο τελικό στάδιο αφού ξεπαγώσει, για λόγους ασφαλείας.\nΠού μπορούμε να το χρησιμοποιήσουμε: Μπορείτε εύκολα να ετοιμάσετε σάντουιτς κοτόπουλου ή νόστιμες πίτες με τα κομμάτια κοτόπουλου, αφού τα ξεπαγώσετε. Δείτε παρακάτω μια ενδεικτική, εύκολη συνταγή κοτόπιτας.\n2 τεμ στήθη κοτόπουλο, 500 γρ μανιτάρια πλευρώτους, 2 μεγάλα κρεμμύδια ξερά, 1 κουταλιά της σούπας ελαιόλαδο, 1 φλυτζάνι του καφέ λευκό κρασί, αλάτι – πιπέρι, 1 πακέτο φύλλο κρούστας, Ελαιόλαδο για τα φύλλα όσο χρειαστεί\nΓια την μπεσαμέλ: 1/2 φλυτζάνι τσαγιού ελαιόλαδο, 1 κουταλιά της σούπας βούτυρο, 2 1/2 κουταλιές της σούπας αλεύρι για όλες τις χρήσεις, 1/2 λίτρο γάλα, αλάτι – πιπέρι, 1 αυγό, 200 γρ τριμμένο κασέρι\nΚαθαρίζουμε και πλένουμε τα κρεμμύδια. Σε ένα τηγάνι βάζουμε 1 κουταλιά της σούπας ελαιόλαδο και προσθέτουμε τα μανιτάρια. Τα σοτάρουμε μέχρι να πάρουν χρώμα και προσθέτουμε το τεμαχισμένο κοτόπουλο, αλάτι και πιπέρι, ανακατεύουμε και σβήνουμε με το λευκό κρασί. Τα αφήνουμε στην άκρη και σοτάρουμε το ψιλοκομμένο κρεμμύδι. Ετομάζουμε την μπεσαμέλ, βάζοντας σε μια βαθιά κατσαρόλα το 1/2 φλυτζάνι ελαιόλαδο, το βούτυρο και αφήνουμε το μείγμα να ζεσταθεί. Προσθέτουμε το αλεύρι ανακατεύοντας μέχρι να πάρει ένα χρυσό χρώμα. Ρίχνουμε το γάλα και με το σύρμα ανακατεύουμε με γρήγορες κινήσεις για να μην σβολιάσει. Προσθέτουμε το αλάτι – πιπέρι και μόλις αρχίσει να πήζει, το αποσύρουμε από την φωτιά. Προσθέτουμε το αυγό και συνεχίζουμε να ανακατεύουμε με γρήγορες κινήσεις. Στην συνέχεια ρίχνουμε μέσα το σοταρισμένο κρεμμύδι, τα μανιτάρια με το κοτόπουλο και τέλος το τριμμένο κασέρι και ανακατεύουμε.\nΑφήνουμε στην άκρη και ετοιμάζουμε τα φύλλα μας. Λαδώνουμε ένα στρογγυλό ταψάκι και τοποθετούμε 7 φύλλα κρούστας λαδώνοντας ανά 2 και αφήνοντας τις άκρες τους να προεξέχουν από το ταψί. Στην συνέχεια αδειάζουμε το μείγμα μας και το απλώνουμε να καλύψει όλη την επιφάνεια. Από πάνω τοποθετούμε τα υπόλοιπα φύλλα αφήνοντας να προεξέχουν οι άκρες και λαδώνοντας πάλι ανά δύο. Τέλος διπλώνουμε όλες τις άκρες των φύλλων που προεξέχουν προς το κέντρο της πίτας σαν να δημιουργούμε ένα μεγάλο πουγκί. Λαδώνουμε την επιφάνειά του και ψήνουμε σε προθερμασμένο φούρνο στους 180 βαθμούς μέχρι να ροδίσει. Αν χρειαστεί καλύπτουμε το πάνω μέρος με αλουμινόχαρτο ώστε να δώσουμε χρόνο και στα κάτω φύλλα να ψηθούν καλύτερα.\nΤην συνταγή εντοπίσαμε στο Chefoulis.gr\n*Πουρές στη στιγμή\nΠώς καταψύχουμε τον πουρέ: Όπως είπαμε, η πατάτα μαγειρεμένη δεν καταψύγεται, εκτός κι αν την έχουμε κάνει έναν σπιτικότατο πουρέ. Την συνταγή για τον πουρέ θα την δούμε παρακάτω. Αυτό που πρέπει να ξέρετε είναι πως μπορείτε να αποθηκεύσετε τον πουρέ πατάτας στην κατάψυξη, αλλά όταν τον ξεπαγώσετε θα πρέπει να τον ζεστάνετε σε μπεν-μαρί και να προσθέσετε βούτυρο για να αποκτήσει τη σωστή υφή και μπαχαρικά της επιλογής σας.\nΠού μπορούμε να τον χρησιμοποιήσουμε: Δείτε παρακάτω μια εύκολη συνταγή για σπιτικό, αφράτο πουρέ πατάτας, που μπορείτε ωραιότατα να συνδυάσετε με μοσχαράκι.\n400 gr. πατάτες, 100 ml. ζωμό βοδινού ή κοτόπουλου, 120 ml. γάλα εβαπορέ, 50 gr. βούτυρο, μοσχοκάρυδο, φρεσκοτριμμένο λευκό πιπέρι, αλάτι\nΚαθαρίζουμε τις πατάτες και τις κόβουμε σε κύβους μεσαίου μεγέθους. Βάζουμε τις πατάτες να βράσουν σε άφθονο αλατισμένο νερό για 30 λεπτά.Τις στραγγίζουμε σε τρυπητό. Περνάμε τις πατάτες από τον μύλο των λαχανικών ή με το ειδικό εργαλείο για πουρέ 2-3 φορές μέχρι να έχουμε πουρέ χωρίς καθόλου κομμάτια πατάτας. Μεταφέρουμε τον πουρέ σε ένα γυάλινο μπωλ. Προσθετουμε την κρέμα γάλακτος, το γάλα και τον ζωμό κρέατος σε ζεστή θερμοκρασία ανακατεύοντας συνεχώς με ξύλινο κουτάλι. Προσθέτουμε το βούτυρο σε μικρά κομματάκια. Προσθέτουμε αλάτι, πιπέρι και μοσχοκάρυδο σύμφωνα με τις προτιμήσεις μας (τα βήματα του βουτύρου και των μπαχαρικών τα κάνουμε κατά το «ξεπάγωμα»). Ανακατεύουμε πολύ καλά για 5′ λεπτά μέχρι να έχουμε ένα πουρέ με βελούδινη υφή.\nΤην συνταγή εντοπίσαμε στο Funky Cook\n*Μπισκότα… απ’ την κατάψυξη\nΠώς καταψύχουμε ζύμη για μπισκότα: Η ζύμη για μπισκότα μπορεί να μείνει στην κατάψυξη μέχρι και 4-6 εβδομάδες, αρκεί να την έχετε συσκευάσει πολύ καλά, ώστε να μην τραβήξει μυρωδιές από τα άλλα τρόφιμα της κατάψυξης. Όταν θελήσετε μπισκότα, αρκεί να φροντίσετε λίγες ώρες πριν να βγάλετε την ζύμη από την κατάψυξη ώστε να ξεπαγώσει επαρκώς πριν την ψήσετε. Θυμηθείτε, τέλος, ότι μπορείτε να τοποθετήσετε στην κατάψυξη και ήδη ψημένα μπισκότα, τα οποία αρκεί να βάλετε στον φούρνο μικροκυμάτων για 30 περίπου δευτερόλεπτα και να τα απολαύσετε ζεστά και λαχταριστά.\nΠού μπορούμε να την χρησιμοποιήσουμε: Δείτε παρακάτω μια ενδεικτική συνταγή για μπισκότα με κομμάτια σοκολάτας, και εδώ ακόμη περισσότερες.\n3 και ¾ φλ. (480γρ) αλεύρι για όλες τις χρήσεις, 1 και ¼ κ.γ. μαγειρική σόδα, 1 και ½ κ.γ. μπέικιν πάουντερ, 1 κοφτό κουταλάκι του γλυκού αλάτι, 1 και 2/3 φλ. (300γρ) βούτυρο αγελάδος σε θερμοκρασία δωματίου, 2 φλ. (280 γρ) καστανή ζάχαρη, 1 φλ. και 2 κ.σ. (230 γρ) ζάχαρη κρυσταλλική, 2 μεγάλα αβγά, 3 βανίλιες, 450γρ σοκολάτα κουβερτούρα (τουλάχιστον 60% κακάο) κομμένη σε μικρά κομμάτια (ή «σταγόνες» κουβερτούρας για διευκόλυνση), λίγο αλάτι για πασπάλισμα\nΚοσκινίζουμε το αλεύρι με τη σόδα, το αλάτι και το μπέικιν σε ένα μπολ κι αφήνουμε στην άκρη. Χτυπάμε στο μίξερ το βούτυρο με τη ζάχαρη για περίπου 5 λεπτά, μέχρι να έχουμε ένα πολύ άσπρο και αφράτο μίγμα. Συνεχίζουμε το χτύπημα και προσθέτουμε ένα-ένα τα αβγά, περιμένοντας να ενσωματωθούν πρώτα στο μίγμα πριν ρίξουμε το επόμενο. Ρίχνουμε και τη βανίλια. Μειώνουμε την ταχύτητα στο χαμηλό και προσθέτουμε το μίγμα αλευριού, έτσι ώστε μόλις να ανακατευτεί με τα άλλα υλικά (μόλις 5-10’’). Ρίχνουμε και τα κομματάκια σοκολάτας φροντίζοντας με μία σπάτουλα να ενσωματωθούν στο μίγμα. Καλύπτουμε τη ζύμη πολύ καλά με μεμβράνη και την αφήνουμε στο ψυγείο να ξεκουραστεί για τουλάχιστον 24 ώρες. Μπορούμε να κρατήσουμε τη ζύμη στο ψυγείο έως και 3 μέρες πριν την ψήσουμε ή εναλλακτικά για μεγαλύτερο διάστημα στην κατάψυξη.\nΓια το ψήσιμο: Προθερμαίνουμε το φούρνο στους 180C, στον αέρα. Καλύπτουμε ένα ρηχό ταψί με αντικολλητικό χαρτί ψησίματος. Παίρνουμε με το κουτάλι λίγη-λίγη ζύμη και ζυγίζουμε «μπάλες» των 50γρ, που δίνουν cookies διαμέτρου περίπου 8εκ. Τοποθετούμε τις μπάλες πολύ αραιά πάνω στη λαμαρίνα (με τουλάχιστον 8εκ απόσταση μεταξύ τους), γιατί θα απλώσουν με το ψήσιμο. Πασπαλίζουμε την επιφάνεια της κάθε μπάλας με λίγο αλάτι και ψήνουμε μέχρι να γίνουν χρυσαφένια γύρω-γύρω, αλλά να είναι ακόμη μαλακά, που σημαίνει για 13-15 λεπτά περίπου. Περιμένουμε να κρυώσουν (γιατί θα είναι πολύ μαλακά) και τα μεταφέρουμε με μια σπάτουλα προσεκτικά πάνω στη σχάρα του φούρνου μας (ώστε να αερίζονται κι από την κάτω πλευρά) μέχρι να κρυώσουν τελείως.\nΟι πληροφορίες για την σωστή κατάψυξη των τροφίμων προέρχονται από τις Συνταγές της Παρέας.\nΠώς φτιάχνουμε σπιτική λεμονάδα;\nΣαλάτες με φρούτα: 5 δροσερές συνταγές\nLight συνταγές: Πέντε νόστιμες και υγιεινές προτάσεις\nΤι τύπος γλυκού είσαι; 5 επιλογές για όσους προσέχουν Πώς φτιάχνουμε σπιτική λεμονάδα; Σαλάτες με φρούτα: 5 δροσερές συνταγές Light συνταγές: Πέντε νόστιμες και υγιεινές προτάσεις\n5 συνταγές για γρήγορο και νόστιμο πρωινό Πέντε νόστιμες αγιορείτικες συνταγές Τα 8 συχνότερα λάθη που κάνουμε στο μαγείρεμα Πέντε συνταγές για γρήγορο μαγείρεμα


Summer in Pelion | MANCODE\nΜια από τις μεγαλύτερες παρεξηγήσεις είναι πως το Πήλιο είναι χειμερινός προορισμός, αποκλειστικά.\nΚι όμως, το Πήλιο, κυρίως η ανατολική του πλευρά που “κοιτάει” το Αιγαίο είναι ένας επίγειος παράδεισος με τις πιο όμορφες παραλίες, την απολυτη δροσιά και τα μαγευτικά φυσικά τοπία.\nΧιλιόμετρα λευκού βότσαλου. Από τη μία τα βαθιά γαλάζια νερά του Αιγαίου κι από την άλλη, πλατάνια να φέρνουν τη σκιά στα μέτρα σου. Ώρες ατελείωτες στην παραλία χωρίς να σκας από τη ζέστη και το βλέμμα σου να μην χορταίνει ομορφιά. Είμαστε στην παραλία της Πλάκας, δίπλα στον Άγιο Ιωάννη και κάτω από τον Ανήλιο. Μπορείς να πας με τα πόδια από το βραχώδες μονοπάτι που ξεκινάει απ’ το λιμάνι του Αγίου Ιωάννη ή με το αυτοκίνητο από τον περιφερειακό δρόμο. Εκεί, σίγουρα, θα κάτσεις ως το απόγευμα, αφού το ξενοδοχείο Eden προσφέρει τα πάντα στο ήσυχο beach bar του.\nΠανέμορφες είναι επίσης οι παραλίες του Παπά Νερό, Φακίστρα, Άγιοι Σαράντα, Μυλοπόταμος αλλά αξίζει και τον κόπο να πάρεις ένα μικρό βαρκάκι για να εξερευνήσεις τις μυστικές παραλίες της περιοχής.\nΠριν πας ν’ αλλάξεις για το δείπνο, μπορείς να κάνεις μια βόλτα στα καλντερίμια του αρχαίου λιμανιού της Νταμούχαρης, εκεί που ο θρύλος λέει πως πειρατές απήγαγαν την Αιγύπτια πριγκίπισσα Κλεοπάτρα και την κρατούσαν φυλακισμένη στο λιμάνι ώσπου εκείνη ερωτεύτηκε τον πειρατή της και ζήσανε μαζί. Τα γραφικά καφενεία φτιάχνουν υπέροχο ελληνικό καφέ στην χόβολη και η δροσιά από τα δέντρα “δένει” με τον γαλήνιο ήχο του κύματος.\nΤο καλύτερο δείπνο στην περιοχή προσφέρει το εστιατόριο του ξενοδοχείου “Χαμένος Μονόκερος” στην πλατεία της Αγίας Παρασκευής στην Τσαγκαράδα. Ένας θεσσαλονικιός chef και μία βρετανίδα ξενοδόχος, ερωτεύτηκαν, παντρεύτηκαν και άνοιξαν εκεί, πάνω σ΄ένα σχετικά δύσβατο καλντερίμι, ένα ξενοδοχείο στα πρότυπα των πανδοχείων της Βρετανικής επαρχίας.\nΣτην αυλή του πανδοχείου, γύρω από το πέτρινο συντριβάνι, το εστιατόριο του Χαμένου Μονόκερου είναι ανοιχτό μετά τις 7μμ για το κοινό. Στο μενού του θα βρεις τους πιο απολαυστικούς συνδυασμούς βασισμένους στην τοπική κουζίνα και σε τοπικά υλικά. Η φαντασία του Χρήστου (chef) κάνει κάθε πιάτο μια μοναδική γευστική εμπειρία.\nTips: να πάρεις μαζί σου μπουφανάκι, να δοκιμάσεις για επιδόρπιο το black & white chocolate cheesecake και να ζητήσεις τον καφέ σου στο παραδοσιακό σερβίτσιο.\nΈνα τελευταίο ποτηράκι πριν τον ύπνο, μπορείς να πιεις στο χωριό του Κισσού και στο καφενείο του Βασίλη, γνωστό ως “Σχολαρχείο”. Το μπαρ του αν και δεν του φαίνεται, έχει όλα τα πιθανά spirits αλλά μην ζητήσεις cocktail…ο Βασίλης δεν τα συμπαθεί αυτά…\nΗ αυλή του καφενείου, προσεκτικά διακοσμημένη με κεράκια και γραφικά καθίσματα, είναι κάτω από αιωνόβια πλατάνια και μπροστά από μία από τις παλαιότερες εκκλησίες της χώρας. Η σκεπή της εκκλησίας είναι επίτηδες χτισμένη πολύ χαμηλά έτσι ώστε να είναι αδύνατον στους Τούρκους εισβολείς να μπούνε μέσα και να την λεηλατήσουν. Γι’ αυτό και στην εκκλησία μπορείς να θαυμάσεις τις πιο παλιές εικόνες της Ελλάδας.\nΑπ’ έξω, στη μικρή πλατεία που συμπτωματικά είναι και η αυλή του καφενείου, θα κάτσεις ν’ απολαύσεις το ποτό σου και την θέα: Βουνό και πέρα την θάλασσα. Σ’ αρέσει -δεν σ’ αρέσει θ’ ακούσεις όλη την έντεχνη ελληνική σκηνή από τα ηχεία, μ’ έμφαση στον Ψαραντώνη και τον Γιάννη Αγγελάκα. Μην κάνεις τον κόπο να ζητήσεις από τον Βασίλη να παίξει κάτι άλλο, δεν υπάρχει περίπτωση ο Βασίλης ν’ αλλάξει ρεπερτόριο. Είναι τόσο ξακουστός για τις μουσικές επιλογές του που και ο Σωκράτης Μάλαμας και ο Θανάσης Παπακωνσταντίνου, των οποίων οι συναυλίες είναι πάντα sold-out στο θέατρο Βράχων, έχουν έρθει να παίξουν στο καφενείο του Βασίλη για 50 άτομα, χωρίς εισιτήριο.\nΤο Πήλιο είναι ένας πανέμορφος και άγριος τόπος με πανέμορφους κι εκκεντρικά αξιαγάπητους ανθρώπους.\nStartups | του Χρήστου Ζαμπούνη\n“Startups, από την ιδέα στην παγκόσμια αγορά”\nAvant-garde in Wine Country


Πάντα θα δειλιάζεις | Εν Λουτρακίω\nΠάντα θα δειλιάζεις\nΦτιάξε μια ζωή που να σε βολεύει. Μπες μέσα της, σεργιάνισε στα εύκολα πρωινά, στα άδεια βράδια που δε σε αντέχεις. Χαμογέλα στις φωτογραφίες και λέγε ευχαριστώ στον κάθε τυχάρπαστο που θα σε συγχαίρει για τη στρωμένη σου ζωή.\nΨάξε γύρω σου κι αν βρεις κάτι για να πιαστείς, εγώ, πριν απ’ όλους, θα σε παραδεχτώ. Αλλά το ξέρεις πως δε θα βρεις. Θα γυροφέρνεις το κινητό σου και δε θα μου στείλεις ποτέ ούτε ένα μήνυμα. Θα θάψεις άτσαλα τα «μου λείπεις» που σκοτώνεις κάθε μέρα και θα τα πνίξεις σε μία ακόμη γουλιά. Στις σεμνές αλκοολικές τελετές σου.\nΓιατί δε σου έμαθαν πως η ζωή που αξίζουμε να ζήσουμε, δεν είναι αυτή με τα κουτάκια. Είναι η άλλη, εκείνη η άναρχη, που έχει για συντελεστή το «θελω». Πού να τα ξέρεις εσύ αυτά. Εσύ κοιμάσαι κάθε βράδυ αγκαλιά με τα «πρέπει» σου. Αλήθεια, σου κάνουν καλή παρέα;\nΠαραδέξου το, να πάμε παρακάτω. Έτσι έμαθες, έτσι πάντα θα κάνεις. Θα δειλιάζεις.\nΚαι αν τύχει και με δεις στο δρόμο, θα θες με όλο σου το σώμα να τρέξεις πάνω μου, να με βρίσεις, να χτυπήσεις τα χέρια σου στο στήθος μου, να ουρλιάξεις πως σε παράτησα. Εγώ θα σε ακινητοποιήσω, θα πάρω τα δάχτυλα σου και θα τα ακουμπήσω ένα προς ένα στις πληγές που μου άφησες. Για να δούμε, ποιος πονάει πιο πολύ;\nΑλλά και πάλι, πιστεύω πως δε θα το κάνεις. Θα δειλιάσεις.\nΚι αν κάποτε βρεθούμε σε κοινές παρέες που δεν ξέρουν και πάνε να μας συστήσουν θα είναι αστείο. Γιατί ξέρω το σημάδι κάτω απ’ το δεξί σου γόνατο και ξέρεις το δικό μου στον αυχένα. Κι αυτοί εκεί δεν ξέρουν καλά-καλά ούτε πού μένεις. Κι όμως τολμάνε να πάνε να μας συστήσουν. Θα με κοιτάξεις για δύο δευτερόλεπτα -τόσο σου έπαιρνε άλλωστε πάντα για να με καταλάβεις- και θα κάνεις ό,τι σου ορμηνέψει η ματιά μου. Εγώ θα σου τεντώσω το χέρι μου και, ενώ θα θες να με αγκαλιάσεις, να γεμίσεις ανάσες με τη μυρωδιά μου, εσύ θα το πάρεις και θα το κουνήσεις τυπικά.\nΘα κάνεις αυτό που σου έδειξα. Όχι αυτό που θες. Θα δειλιάσεις.\nΚι αν σε ρωτήσουν ποτέ οι φίλοι σου γιατί χαθήκαμε ή τι κάνω, δε θα ξέρεις τι να πεις. Θα βουρκώσεις που μ’ έχασες γιατί είχες αρκετά ηλίθια προσχήματα, τόσα ώστε να στοιχηματίσεις την ευτυχία σου σε μιάν απάντηση. Θα σταθείς αμήχανα γιατί δεν έχεις ιδέα πώς περνάω. Πεθαίνεις να μάθεις, αλλά ποτέ σου δεν προσπάθησες. Δικαιολογίες; Χίλιες. Δεν ήξερες τον αριθμό μου, δεν έτυχε, δε σε κάλεσα σε μία γιορτή, με είδες με το αίσθημα σε μία φωτογραφία ή, το βολικότερο, δε σε ρώτησα πρώτα εγώ. Διάλεξε αυτήν που θα σε κάνει να κοιμάσαι πιο ήσυχα τα βράδια. Τελικά, θα πεις αυτό που πρέπει για να ξεμπερδέψεις: «Καλά θα ‘ναι μωρέ, ποτέ δεν είχε ανάγκη.» Πόσο αλήθεια, εδώ που τα λέμε. Ποτέ δεν είχα ανάγκες. Ποτέ, πριν από σένα.\nΌμως και πάλι καταλήγουμε στο ότι θα πεις αυτό που πρέπει. Όχι αυτό που θες. Θα δειλιάσεις.\nΚαι μετά από χρόνια, όταν θα ‘χουμε φτιάξει τις ζωές μας, τη γνωστή μέρα που δε θα αντέχουμε να παίζουμε άλλο τους ρόλους που μας δώσανε, θα σε πετύχω στο καφέ μας, στο τραπέζι στην πίσω αριστερή γωνία. Και κανείς μας δε θα ‘χει πάει εκεί τυχαία. Θα σε ρωτήσω πώς περνάς και πριν καν απαντήσεις, θα έχω παραγγείλει ήδη το προφιτερόλ με τη φράουλα που λατρεύεις. «Καλά», θα αποκριθείς. Και όταν λες εσύ καλά, σημαίνει πως ούτε τον εαυτό σου δεν αντέχεις πια να κουβαλάς.\n«Με αγαπάς;» θα σε ρωτήσω.\n«Ποτέ μου δε σταμάτησα», θα πεις.\n«Χάσαμε τις ζωές μας.»\nΚοίτα να δεις στιγμή που βρήκες να θαρρέψεις.\n« Τα «μαύρα παιδιά» της Κίνας -Η τραγωδία με τα 13 εκατομμύρια δεύτερα παιδιά [εικόνες] (Προηγούμενο)\n(Επόμενο) Το μοναδικό φαινόμενο της «πορφυρής δύσης» (φωτο) »


Έρχεται φόρος στα καλλυντικά που κυκλοφορούν στην Ελλάδα – Newsbeast\nΣΧΕΤΙΚΑ TAGSασθενειΣ καλλυντικα ΚΕΕΛΠΝΟ νομοσχεδιο νομοσχεδιο υπουργειο ΥγειαΣ υπουργειο ΥγειαΣ\nΤριτη, 19 Φεβρουαριου 2019, 1:34\nΣτα σανδάλια και στα ταγαρια ,είναι τρέντυ εδω και μερικά χρόνια...\nΔευτερα, 18 Φεβρουαριου 2019, 21:19\nΈτσι έκαναν όλοι οι προηγούμενοι Έβαζαν φόρους αβερτα και.....έρχονταν η ανάπτυξη! Από εποχής γερο Μητσοτάκη που διπλασιασε το φόρο στα καύσιμα και που το ίδιο έκανε κι η κυβέρνηση ΓΑΠ, και το φόρο στα ακίνητα του Βενιζέλου και τις αυξήσεις στο κρασί στα ξενοδοχεία στον καφέ και όλα που.....βελτιωσαν τη ζωή μας. Κανείς τους δεν κοιμάται το βράδυ Όλη νύχτα σκέφτονται τι φόρο να βάλουν\nΔευτερα, 18 Φεβρουαριου 2019, 11:29\nΒαλτε φόρο και στα βρακιά Από τη λαϊκή.\nΔευτερα, 18 Φεβρουαριου 2019, 11:05\nΕ βέβαια! Οι αριστεροί με τις σαγιονάρες και την αξυρισιά, βγάζουν σπυράκια μπροστά σε οτιδήποτε καλαίσθητο. Δεν προκαλεί εντύπωση η τεράστια διαφορά στην εμφάνιση με τα στελέχη για παράδειγμα της Αξιωματικής Αντιπολίτευσης που κυκλοφορούν επιμελώς ενδεδυμένοι και φροντίζουν την εξωτερική τους εμφάνιση.\nXAXAXAXAXAXAXA ΤΟ ΧΙΟΥΜΟΡ ΣΟΥ ΕΙΝΑΙ ΧΕΙΡΟΤΕΡΟ ΑΠΟ ΤΟ ΧΙΟΥΜΟΡ ΣΟΥ ΓΙΑ ΝΑ ΚΑΤΑΛΑΒΕΙ ΤΙ ΒΛΑΚΕΙΕΣ ΠΕΤΑΣ.\nΤριτη, 19 Φεβρουαριου 2019, 6:03\n\_"ΤΟ ΧΙΟΥΜΟΡ ΣΟΥ ΕΙΝΑΙ ΧΕΙΡΟΤΕΡΟ ΑΠΟ ΤΟ ΧΙΟΥΜΟΡ ΣΟΥ\_"\nΑναμενόμενη εξέλιξη από βρωμιάρηδες,\nάπλυτους συριζοφασίστες που ζέχνουν. Εννοείται ότι θα επέβαλαν φόρο στα καλλυντικά που δεν χρησιμοποιούν ποτέ.\nΔευτερα, 18 Φεβρουαριου 2019, 10:29\n\_'\_'Να τα χαρω τα καλη σου να λειπουν οι μπογιαδες\nγιατι με τα καλλυντικα γυαλιζουν κι οι γιαγιαδες\_'\_',\nλεμε στην Κρητη οταν δουμε καποιαν ΥΠΕΡΒΟΛΙΚΑ ΠΑΣΑΛΕΙΜΜΕΝΗ !!!\nΔευτερα, 18 Φεβρουαριου 2019, 10:36\nΕμείς στην Κρήτη λεμε :Πίνω και μεθω και στουκαρο όπου βρώ.\nΔευτερα, 18 Φεβρουαριου 2019, 10:17\nβαλτε κι αλλους φορους......\nΓΙΑΤΙ ΜΕ ΤΟΝ ΚΟΥΛΗ ΠΕΡΙΜΕΝΕΙΣ ΚΑΜΙΑ ΑΝΑΣΤΑΣΗ ΕΣΥ?


Το απόλυτο ντέρμπι στο Νησί... | SDNA\n22 Μαρτίου 2015, 09:56\nΔεν είναι απλά ένα ντέρμπι. Είναι το ΝΤΕΡΜΠΙ. Όταν Λίβερπουλ και Μάντσεστερ Γιουνάιτεντ συγκρούονται όλα τα άλλα στην Αγγλία σταματούν.\nΤο μεσημέρι η Λίβερπουλ φιλοξενεί στο «Άνφιλντ» τη μισητή αντίπαλο Μάντσεστερ Γιουνάιτεντ με τις δύο ομάδες να μάχονται για την τετράδα (στην 4η θέση οι φιλοξενούμενοι, στην 5η οι γηπεδούχοι) και να έχουν δύο βαθμούς διαφορά.\nΟι «κόκκινοι» με νίκη στην έδρα τους προσπερνούν την ομάδα του Λουίς Φαν Χάαλ και πάμε φουλ για την 2η θέση.Η παράδοση, η τετράδα και ο ΤζέραντΟ Μπρένταν Ρότζερς το είχε δηλώσει άλλωστε: «Ο στόχος μας δεν είναι απλά να μπούμε στην τετράδα. Είναι να τερματίσουμε όσο πιο ψηλά μπορούμε. Πάμε για την 2η θέση». Ο Βόρειο Ιρλανδός τεχνικός της Λίβερπουλ θέλει να συνεχίσει την παράδοση της τελευταίας δεκαετίας με το ρεκόρ να είναι 6-2-4.\nΟι «reds» είναι σε φουλ φόρμα καθώς από τα Χριστούγεννα και μετά έχουν μαζέψει 32 πόντους σε 12 ματς και τα αγωνιστικά προβλήματα είναι ελάχιστα, αφού προπονήθηκε και τέθηκε στη διάθεση του προπονητή του μετά από καιρό ο Λούκας Λέιβα. Επίσης, ξεπέρασε την ίωση που αντιμετώπιζε ο Μάριο Μπαλοτέλι και θα είναι διαθέσιμος.\nΟσον αφορά την 11άδα, ο Ρότζερς θα αφήσει ξανά στον πάγκο τον Στίβεν Τζέραρντ, ο οποίος έχει πελάτισσα την Γιουνάιτεντ με 7 γκολ στα τελευταία 11 ματς πρωταθλήματος.\nΑξιοσημείωτο είναι πως με τον αρχηγό βασικό η Λίβερπουλ έχει 40% ποσοστό νικών και χωρίς τον Τζέραρντ στην ενδεκάδα 63% ποσοστό νικών.\nΤο μόνο... κακό για τη Λίβερπουλ είναι πως πάγωσε τις διαπραγματεύσεις με τον Στέρλινγκ για την ανανέωση του συμβολαίου του επειδή ζητάει πολλά χρήματα. Όμως, αυτό δεν πρόκειται να την επηρεάσει στον αγωνιστικό χώρο.Με αυτοπεποίθηση και... ΡούνεϊΑπό την άλλη, οι φιλοξενούμενοι προέρχονται από το καλύτερο τους ματς στη σεζόν επικρατώντας με 3-0 της Τότεναμ! Η ομάδα του Λουίς Φαν Χάαλ θύμισε παλιές καλές εποχές που η Μάντσεστερ Γιουνάιτεντ έπνιγε τον αντίπαλο. Αυτοπεποίθηση υπάρχει για το «Άνφιλντ» με τον Γουέιν Ρούνεϊ να έχει... κόμπλεξ όταν πατάει το συγκεκριμένο χορτάρι. Ο Αγγλος επιθετικός έχει μόλις ένα γκολ στα 10 προηγούμενα ματς και αυτό πριν από 10 χρόνια στην πρώτη του εμφάνιση με τη Γιουνάιτεντ στο Λίβερπουλ!\nΟ Ολλανδός τεχνικός των «κόκκινων διαβόλων» στάθηκε στη βαθμολογία των δύο ομάδων και τη μάχη της τετράδας: «Είμαστε σε ένα πολύ κρίσιμο σημείο. Εάν νικήσει η Λίβερπουλ θα μας περάσει στη βαθμολογία κι αυτό δεν πρόκειται να είναι καλό»!\nΟ Φαν Χάαλ τρίβει τα χέρια του αφού έχει ξανά στη διάθεση του τον Ανχελ Ντι Μαρία (ήταν τιμωρημένος με την Τότεναμ, αλλά δεν φάνηκε η διαφορά), όχι όμως και τους Έβανς (τιμωρημένος), Φαν Πέρσι (τραυματίας). Αμφίβολος είναι ο Ρόχο.\nΗ Μάντσεστερ Γιουνάιτεντ ακόμα ψάχνεται και η 11άδα που θα παρατάξει ο Φαν Χάαλ είναι λίγο γρίφος. Αξιοσημείωτο είναι πως στο ματς με την Τότεναμ χρησιμοποίησε τον Αντρέας Περέιρα που ήταν ο 32ος παίκτης που αγωνίστηκε φέτος με τη φανέλα των «κόκκινων διαβόλων».\nΔιαιτητής είναι ο Μάρτιν Άτκινσον.ΛΙΒΕΡΠΟΥΛ (3-4-2-1): Μινιολέ – Τσαν, Σκρτελ, Σακό – Μάρκοβιτς, Χέντερσον, Αλεν, Μορένο – Κουτίνιο, Στέρλινγκ – Στάριτζ.ΜΑΝΤΣΕΣΤΕΡ ΓΙΟΥΝ. (4-2-3-1): Ντε Χέα – Βαλένσια, Σμόλινγκ, Τζόουνς, Μπλιντ – Ερέρα, Κάρικ – Μάτα ή Ντι Μαρία, Φελαϊνί, Γιανγκ – Ρούνεϊ.


Αποθέωση για τον Ρενάτο Σάντσες | Novasports\nBayern Munich sl-benfica\nΕννέα νίκες και μια ισοπαλία στα τελευταία δέκα της παιχνίδια μακριά από το Μόναχο μετράει η Μπάγερν και την τελευταία την οφείλει και στον Ρενάτο Σάντσες που σκόραρε κόντρα στη παλιά του ομάδα και αποθεώθηκε από τον ''Βαυαρικό'' σύλλογο και όχι μόνο.\nΔημοσίευση: 20/09/2018 - 04:04\nΚάρλ Χάινς Ρουμενίγκε:\n''Ο Ρενάτο απέδειξε πως διαθέτει πλούσιο ταλέντο. Ελπίζω να συνεχίσει έτσι!''\n''Είμαι χαρούμενος για τον Ρενάτο και την ομάδα.Είχα δηλώσει πως ήταν εξαιρετικός στην προετοιμασία και δεν θα αργούσε πολύ για να παίξει. Του είπα πριν το ματς πως θα μπει βασικός και πως τον πιστεύω. Ήθελα να πετύχει δύο γκολ αλλά έμεινε στο ένα.''\nΑυτές είναι ιστορίες που γράφονται στο ποδόσφαιρο. Έδειξε πως βρίσκεται σε φόρμα και η καλή του εμφάνιση συνοδεύτηκε από γκολ. Βγάζω το καπέλο και στους φίλους της Μπενφίκα για την συμπεριφορά τους.''


Ξεκινούν οι αιτήσεις για την επιδότηση ηλεκτρικού οχήματος: Τι πρέπει να ξέρετε - Fpress.gr\nΣε ό,τι αφορά τα ΙΧ διευκρινίζεται πως η επιδότηση υπολογίζεται επί της πραγματικής λιανικής τιμής προ φόρων\nΔιευκρινίσεις και οδηγίες για την επιδότηση της αγοράς ηλεκτρικού οχήματος (αυτοκινήτου, σκούτερ ή ποδήλατου) δίνει το υπουργείο Περιβάλλοντος και Ενέργειας με ερωτήσεις - απαντήσεις καθώς και με τον Οδηγό του προγράμματος "Κινούμαι Ηλεκτρικά" ενόψει της έναρξης υποβολής αιτήσεων συμμετοχής στη δράση, σε μια εβδομάδα (από τις 24 Αυγούστου).\nΕπίσης, δεν επιδοτείται ο πρόσθετος εξοπλισμός αλλά μόνο η τιμή του βασικού μοντέλου, ενώ δεν επιδοτούνται οι τόκοι σε περίπτωση αγοράς με διακανονισμό. Σε περίπτωση leasing, ο μισθωτής οφείλει στο τέλος της χρονομίσθωσης να αγοράσει το όχημα ενώ σε περίπτωση αγοράς οφείλει να το κρατήσει στην κατοχή του για τουλάχιστον τρία χρόνια.\nΥπενθυμίζεται ότι οι δαπάνες για αγορά ηλεκτρικών οχημάτων είναι επιλέξιμες για χρηματοδότηση ήδη από τις 7 Αυγούστου οπότε δημοσιεύθηκε στην Εφημερίδα της Κυβερνήσεως (ΦΕΚ 3323 Β/7.8.2020) η Κοινή Υπουργική Απόφαση (ΚΥΑ) για τη δράση "Κινούμαι Ηλεκτρικά".\nΣτην διεύθυνση http://kinoumeilektrika.ypen.gr είναι ανηρτημένος ο Οδηγός του προγράμματος, η λίστα με τα αυτοκίνητα που είναι επιλέξιμα για επιδότηση και οι τιμές τους, τα απαιτούμενα δικαιολογητικά, κ.α.\nΟ Περίπατος που πήγε... περίπατο


ΕΕ: Πράσινο φως σε πρότζεκτ 2,9 δις για πιο βιώσιμες μπαταρίες\n27.01.2021 - 08:37\nΤο πρότζεκτ φέρει την ονομασία European Battery Innovation\nΗ Επιτροπή Ρυθμιστικού Ελέγχου της ΕΕ έδωσε το «πράσινο φως» για το πρότζεκτ 2,9 δισ. ευρώ για πιο βιώσιμες μπαταρίες, ανταποκρινόμενη στην όλο και μεγαλύτερη ζήτηση για βιομηχανικές μπαταρίες και μπαταρίες αυτοκινήτων στην Ευρωπαϊκή Ένωση.\nΤο πρότζεκτ, που φέρει την ονομασία European Battery Innovation, χρηματοδοτείται από τη Γερμανία, τη Γαλλία, την Ιταλία και άλλες εννέα χώρες της ΕΕ.\nΠάνω από τον μέσο όρο εμβολιασμών της ΕΕ κινήθηκε η Κύπρος\nΚαδής: Σημαντική η ρήτρα προστασίας γεωγραφικών ενδείξεων από ΕΕ\nΕπενδύσεις ύψους 9 δισ. ευρώ\nΣύμφωνα με την Επιτροπή, ανάμεσα στα μέλη του έργου είναι η Αυστρία, το Βέλγιο, η Κροατία, η Φινλανδία, η Ελλάδα, η Σλοβακία, η Ισπανία και η Σουηδία.\nΌπως αναφέρει το Reuters, οι χώρες αναμένουν να προσελκύσουν ιδιωτικές επενδύσεις ύψους 9 δισ. ευρώ.\nΗ ΕΕ δημιούργησε τη European Battery Alliance το 2017, στην προσπάθειά της να αναπτύξει μια βιομηχανία που θα διασφαλίσει για τα κράτη-μέλη ένα μέλλον με χαμηλές εκπομπές καυσαερίων και αυτάρκεια σε ό,τι αφορά τα σχετικά προϊόντα και την τεχνολογία.\nΣύμφωνα με πρόσφατη σχετική έκθεση της ΕΕ, η ζήτηση για μπαταρίες αυξάνεται ραγδαία και αναμένεται να αυξηθεί κατά 14 φορές έως το 2030. Αυτό οφείλεται κυρίως στις ηλεκτροκίνητες μεταφορές, που καθιστούν τη συγκεκριμένη αγορά ολοένα και πιο στρατηγική σε παγκόσμιο επίπεδο.\n«Τα κράτη να στηρίξουν τη βιομηχανία»\nΤο πρότζεκτ θα καλύψει ολόκληρη την αλυσίδα αξίας των μπαταριών, από την εξόρυξη των πρώτων υλών και τον σχεδιασμό, μέχρι την κατασκευή, τη συκευασία, ακόμη και την ανακύκλωση ή την απόρριψη.\n«Για αυτές τις μεγάλες καινοτόμες προκλήσεις για την οικονομία της ΕΕ, το ρίσκο μπορεί να είναι πολύ μεγάλο για να το πάρει μόνο ένα κράτος – μέλος ή μία εταιρεία», ανέφερε σε σχετική δήλωση η Μαργκρέτε Βεστάγκερ, εκτελεστική αντιπρόεδρος της Ευρωπαϊκής Επιτροπής.\n«Για τον λόγο αυτόν, θα ήταν πραγματικά καλό για τις ευρωπαϊκές κυβερνήσεις να συγκεντρωθούν για να στηρίξουν τη βιομηχανία στην ανάπτυξη πιο καινοτόμων και βιώσιμων μπαταριών».


Self test: Συνελήφθη μητέρα μαθητή στον Εύοσμο για τις αναρτήσεις που έκανε\nΜητέρα μαθητή στον Εύοσμο συνελήφθη για αναρτήσεις που έκανε σχετικά με τα self test, μετά την παρέμβαση εισαγγελέα.\nΧθες είχαν προηγηθεί αντιδράσεις μαθητών και γονιών έξω από το ίδιο Λύκειο σε συνέχεια της άρνησης των υπευθύνων να δεχθούν μαθητή που δεν είχε κάνει το self test.\nΗ μητέρα του εν λόγω μαθητή έκανε μήνυση κατά των υπευθύνων του σχολείου, αλλά με προφορική εντολή του εισαγγελέα δεν ακολουθήθηκε η αυτόφωρη διαδικασία. Η ίδια σήμερα συνελήφθη.\nΕτικέτες: self test, αναρτήσεις, Εύοσμος, μαθητής


Συγκλονίζουν οι μαρτυρίες όσων επέζησαν από τη φονική πυρκαγιά στο Μάτι | LarisaNew\nΣυγκλονίζουν οι μαρτυρίες όσων επέζησαν από τη φονική πυρκαγιά στο Μάτι\non: 20:46, 20-10-2018 In: ΑΠΟ ΕΛΛΑΔΑ, ΑΣΤΥΝΟΜΙΚΑ, ΕΙΔΗΣΕΙΣ\nΣυγκλονιστικές μαρτυρίες από τις τελευταίες στιγμές των δικών τους ανθρώπων αλλά και στοιχεία για την έλλειψη ενημέρωσης, οργάνωσης, συντονισμού και έγκαιρης παρέμβασης προκύπτουν από τις καταθέσεις χιλιάδων σελίδων που περιλαμβάνονται στην ογκωδέστατη δικογραφία για τη φονική πυρκαγιά στο Μάτι και τις οποίες δημοσιεύει ο “Ελεύθερος Τύπος”.\nΓονείς που είδαν τα παιδιά τους να σβήνουν μπροστά στα μάτια τους από την πυρκαγιά, παιδιά που δεν μπόρεσαν να βοηθήσουν τους γονείς τους, ζευγάρια που χώρισαν για πάντα μέσα σε μια πύρινη και υδάτινη κόλαση του Δάντη. Κάποιοι θα μπορούσαν να είχαν σωθεί αν είχαν ενημερωθεί εγκαίρως, αλλά όπως προκύπτει, η μόνη ενημέρωση που είχαν τις κρίσιμες ώρες ήταν από την τηλεόραση. Όταν κατάλαβαν, η φωτιά ήταν ήδη δίπλα τους, ενώ οι μποτιλιαρισμένοι δρόμοι από τους οποίους προσπάθησαν να διαφύγουν, έγιναν παγίδα θανάτου.\nΉταν μεσημέρι Δευτέρας όταν η Βασιλική Κατσαργύρη βρισκόταν με την οικογένεια και φίλους τους στο σπίτι τους στον Νέο Βουτζά. Δυο μέρες νωρίτερα είχαν παντρέψει την κόρη τους. Όταν κατάλαβε ότι κάτι δεν πήγαινε καλά, τηλεφώνησε στο 199 και της είπαν ότι υπήρχε φωτιά στην Κινέτα. Αργότερα, μια φίλη της που είχε πάρει και εκείνη στην Πυροσβεστική, όταν πια η φωτιά έκαιγε το Λύρειο Ίδρυμα, έλαβε την απάντηση «να πράξουν κατά βούληση». Αποφάσισαν να φύγουν με διαφορετικά αυτοκίνητα. Έφυγε πρώτη και ενώ αρχικά κατάφερε να φθάσει γρήγορα στη λεωφ. Μαραθώνος, της τηλεφώνησε ο σύζυγός της, ζητώντας της βοήθεια γιατί είχε μπλοκάρει η γκαραζόπορτα. Αποφάσισε να επιστρέψει και μετά… το χάος.\n«Όσοι έφυγαν απλώς γιατί θεώρησαν ότι ήταν καλό να φύγουν και δεν ειδοποιηθήκαμε ούτε την προηγούμενη ημέρα για τον κίνδυνο φωτιάς εξαιτίας ισχυρών ανέμων, αλλά ούτε και την ίδια ημέρα για την ύπαρξη της φωτιάς με κανέναν απολύτως τρόπο (κινητό, σταθερό, καμπάνες, οχήματα κ.λπ.)».\nΣτο νοσοκομείο γιαγιά και εγγονάκι μετά από τροχαίο\nΓιώργος Ακριβούλης: Το Κιλελέρ αλλάζει


Κράνος Nato Czech Kevlar\nΑυθεντικό στρατιωτικό τσέχικο κράνος Kevlar με εσωτερικό μαξιλάρι και υποσιάγωνο.ΧαρακτηριστικάΔερμάτινη επένδυσηΛουράκι λουριούΚράνος Kevlar..\nΚράνος Αλεξιπτωτιστών Paratrooper W/RAIL\nΤο κράνος αυτό αποτελεί ένα πιστό αντίγραφο του US Paratrooper Fast Helmet. Είναι κατασκευασμένο από 100% πλαστικό ABS και ταιριάζει και σε μεγαλύτερες κεφαλές χάρη στη δυνατότητα προσαρμογής του. Το κράνος έρχεται με δύο σετ μαξιλαριών, με τα οποία το μέγεθος μπορεί να προσαρμοστεί. Επιπλέον, το μέγεθος είναι ρυθμιζόμενο με ένα δακτύλιο ρύθμισης στο πίσω μέρος του κράνους. Έρχεται επίσης με αυτοκόλλητες επιφάνειες Velcro, οι οποίες μπορούν να κολληθούν στην κορυφή του κράνους όπου είναι επιθυμητό.Διαθέτει και μπροστά ράγες από Fiberglass Το υποσιάγωνο είναι κατασκευασμένο από 70% ..\nΚράνος ασφαλείας με ενιαίο εξωτερικό κέλυφος από πολυαιθυλένιο και με εσωτερικό ρυθμιζόμενο κεφαλόδεσμο.Πιστοποίηση: CE EN397..\nΚράνος Τύπου Kevlar M.I.C.H. 2001 Με Βάσεις Και Velcro\nΚράνος τύπου Kevlar M.I.C.H. 2001 (M.I.C.H. = Αρθρωτό ενσωματωμένο κράνος επικοινωνιών) με βάσεις και velcro.Πρόκειται για μια αξιόπιστη αντιγραφή του γνήσιου Kevlar. Κατασκευασμένο από ABS Plastic / Fiberglas, δένει με ειδικό ρυθμιζόμενο κούμπωμα ασφαλείας στον λαιμό. Διαθέτει έμπλαστρο Velcro για μπαλώματα ID, πλάγιες σιδηροτροχιές, συμπιεσμένα αξεσουάρ Rail (Picatinny Rail, βύσμα NVG), βάση για γυαλιά νυχτερινής όρασης. Η δερμάτινη εσωτερική ταπετσαρία μπορεί να προσαρμοστεί σε οποιοδήποτε μέγεθος κεφαλής.Χαρακτηριστικά:Εξωτερικό υλικό: ABS πλαστικόΕσωτερική υλικό: 100% ΠολυουρεθάνηΙμάντες:..\nΚράνος Τύπου Kevlar M.I.C.H. 2002 Με Βάσεις Και Velcro\nΚράνος τύπου Kevlar M.I.C.H. 2002 (M.I.C.H. = Αρθρωτό ενσωματωμένο κράνος επικοινωνιών) με βάσεις και velcro.Πρόκειται για μια αξιόπιστη αντιγραφή του γνήσιου Kevlar. Κατασκευασμένο από ABS Plastic / Fiberglas, δένει με ειδικό ρυθμιζόμενο κούμπωμα ασφαλείας στον λαιμό. Διαθέτει έμπλαστρο Velcro για μπαλώματα ID, πλάγιες σιδηροτροχιές, συμπιεσμένα αξεσουάρ Rail (Picatinny Rail, βύσμα NVG), βάση για γυαλιά νυχτερινής όρασης. Η δερμάτινη εσωτερική ταπετσαρία μπορεί να προσαρμοστεί σε οποιοδήποτε μέγεθος κεφαλής.Χαρακτηριστικά:Εξωτερικό υλικό: ABS πλαστικόΕσωτερική υλικό: 100% Πολυουρεθά..\nΚράνος Τύπου Kevlar US M.I.C.H. Fiber\nΚράνος τύπου kevlar US M.I.C.H. Πρόκειται για απομίμηση του πρώτου βαλλιστικού κράνος χορηγίας κατασκευασμένου από Kevlar. Το μεγάλο βάρος του, κοντά στα 2 κιλά το έκανε άβολο και αντικαταστάθηκε από το ελαφρύτερο MICH(M.I.C.H. σημαίνει Modular Integrated Capture Communication). Φέρει ιμάντες εφαρμογής στο κεφάλι και εσωτερικά μαξιλαράκια για προστασία. Διαθέτει προστατευτικό θερμοπλαστικό κέλυφος.Ακόμη διαθέτει ιμάντα στο πιγούνι με κουμπί κλειδώματος και κλειδαριά ασφαλείας. Χαρακτηριστικά:Το εσωτερικό τμήμα μπορεί να προσαρμοστεί ξεχωριστάΡυθμιζόμενο ιμάντα για το..\nΜάσκα Airsoft Deluxe\nΠροστατευτική μάσκα DELUXE για Airsoft. Κατασκευασμένη από ανθεκτικό, εύκαμπτο πλαστικό – PVC. Η σειρά πλεγμάτων που σχηματίζουν το προστατευτικό για τα μάτια και τα ανοίγματα γύρω από ολόκληρη τη μάσκα παρέχουν άνεση. To εύκαμπτο πλαστικό υλικό σας επιτρέπει να την προσαρμόσετε ελεύθερα στο πρόσωπο σας ενώ το σφουγγάρι που έχει στις γραμμές το εσωτερικό της αυξάνει την ελευθερία και την άνεση κατά την κίνηση. Είναι ένα μέγεθος για να ταιριάζει σε όλους και το ενδιαφέρον desing της την κάνει ξεχωριστή και ιδανική για κάθε χρήση και κάτω υπό οποιεσδήποτε συνθήκες.Ένα προϊόν αφιερωμέ..\nΜάσκα Neoprene Διπλής Όψης\nΑυτή η ποιότητα μάσκα neoprene είναι ιδανική για ανοιχτά κράνη προσώπου ή μάσκες paintball για προστασία από διάφορες καιρικές συνθήκες, σκόνη και οτιδήποτε μπορεί να βάψει το αναπνευστικό σας κλπ. Μπορεί να φορεθεί ξεχωριστά ή με κράνος για επιπλέον άνεση. Ιδανικό για στρατιωτικούς, αστυνομικούς, μοτοσικλετιστές και ποδηλάτες (downhill), σκιέρ και ορειβάτες, καθώς και για κυνήγι και paintball.Χαρακτηριστικά:Ενα μέγεθος ταιριάζει στα περισσότεραΔιπλής όψηςΜύτη, στόμιο και αυτιά εξαερισμούVelcro συνδετήραςΥλικό: 90% Νεοπρένιο, 10% Νάιλον..\nΤα συστατικά υλικά δεν είναι πιθανό να προκαλέσουν αλλεργίες ή ερεθισμούς.Προσαρμόζεται σε οποιοδήποτε πρόσωπο με καλή ικανότητα σφράγισης (περίπου 0,5% διαρροή).Χαμηλή αντοχή στην αναπνοή (<1 / 0,6 mbar κατά την εισπνοή <1,2 / 1,4 mbar κατά την εκπνοή, με ρυθμό 160 l / min).Συμβατή με τη χρήση γυαλιών.Βάρος ≃ 145 γρ.* Οι μάσκες προστασίας προσώπου και αναπνοής δεν επιστρέφονται για λόγους υγιεινής. *Τα φίλτρα πωλούνται ξεχωριστά..\nΜάσκα Αερίων M10 Τσέχικου Στρατού\nΜάσκα αερίων τσέχικου στρατού που περιλαμβάνει δύο φίλτρα και είναι μαζί με την θήκη της...\nΜάσκα Αερίων Ελβετικού Στρατού\nΜάσκα αερίων Ελβετικού στρατού με φίλτρα και θήκη. Η μάσκα αυτή είναι πιστό αντίγραφο της αμερικάνικης Μ9Α1.Η SM-67 εκδόθηκε με στάνταρ φίλτρο 40 χιλιοστών, κατασκευάζονται στην Ελβετία και κάθε φίλτρο είναι σφραγισμένο από το εργοστάσιο.Περιλαμβάνει θήκη μεταφοράς , τσάντα από καραβόπανο. ..\nΜάσκα Αερίων Πολωνικού Στρατού MP5\nΜάσκα αερίων Πολωνικού σταρτου με θήκη μεταφοράς. Διαθέτει ένα εύκαμπτο πολυμερές προστατευτικό κάλυμμα και λαμβάνει στάνταρ φίλτρα νήματος 40mm. Έχει επίσης ένα στοματικό ρινικό φλυτζάνι και ένα σύστημα σωλήνων πόσιμου που τοποθετείται μέσα. Αυτή η πολωνική μάσκα MP5 έρχεται με μια μεγάλη τσάντα με διάφορους ιμάντες για προσάρτηση και 2 πλαϊνές τσέπες καθώς και ένα σφραγισμένο φίλτρο. ..\nΜάσκα Αερίων Σερβικού Στρατού\nΜάσκα αερίων σερβικού στρατού με φίλτρο και θήκη μεταφοράς...\nΜάσκα Ολοκλήρου Προσώπου Sekur\nΑπό συνθετικό καουτσούκ με μεγάλη εσωτερική σφράγιση για στενή εφαρμογή και ρυθμιζόμενους συνδετήρες (με δίπλωμα ευρεσιτεχνίας).Μεγάλο οπτικό πεδίο, με πλαίσιο από συνθετική ρητίνη ενισχυμένο με υαλοβάμβακα, εύκολα αντικαταστάσιμο.Εσωτερική μάσκα με βαλβίδες μη επιστροφής.Σύνδεσμος με σπείρωμα σύμφωνα με το ευρωπαϊκό πρότυπο EN 148/1, με διάφραγμα ομιλίας.Δύο βαλβίδες εκπνοής.Με αγκράφες γρήγορης απελευθέρωσης.* Οι μάσκες προστασίας προσώπου και αναπνοής δεν επιστρέφονται για λόγους υγιεινής. *Το φίλτρο πωλείται ξεχωριστά...\nΜάσκα Προστασίας Προσώπου Skull\nΕλαφριά και άνετη μάσκα με κόψιμο TOTENKOPF ή κεφάλι θανάτου με οπές στο μέτωπο που μοιάζουν με τρύπες από σφαίρες. Ιδανικό για airsoft, paintball ή off-road. Δεν προστατεύει μόνο πλήρως το πρόσωπο, αλλά προσφέρει και μοναδική και κομψή εμφάνιση. Το καθολικό μέγεθος και ο μοναδικός σχεδιασμός κάνουν τη μάσκα να λειτουργεί καλά σε διαφορετικές συνθήκες.Tο μοντέλο έχει 4 σημεία στερέωσης με άγκιστρα τύπου Alta-Lock που επιτρέπουν την τοποθέτηση της μάσκας χωρίς την ανάγκη για επανασχεδιασμό ιμάντων. Εκτός από την αύξηση της άνεσης και της καλύτερης πρόσφυσης, η περιοχή γύρω από τα μάτια είναι επ..\nΜάσκα Προσώπου Neoprene\nΑυτή η ποιοτική μάσκα νεοπρενίου είναι ιδανική για ανοιχτά κράνη προσώπου ή μάσκες paintball για προστασία από διάφορες καιρικές συνθήκες, σκόνη κλπ. Μπορεί να φορεθεί ξεχωριστά ή με κράνος για επιπλέον άνεση. Ιδανικό για μοτοσικλετιστές και ποδηλάτες (downhill), σκιέρ και ορειβάτες, καθώς και για κυνήγι και paintball.Χαρακτηριστικά:Ενα μέγεθος ταιριάζει στα περισσότεραΜύτη, στόμιο και αυτιά εξαερισμούVelcro συνδετήραςΥλικό: 90% Νεοπρένιο, 10% Νάιλον..\nΠλαστικό Κράνος M.I.C.H. M88\nΠλαστικό κράνος M88. Πρόκειται για ένα πλαστικό κράνος, απομίμηση του πρώτου βαλλιστικού κράνος χορηγίας κατασκευασμένου από Kevlar. Το μεγάλο βάρος του, κοντά στα 2 κιλά το έκανε άβολο και αντικαταστάθηκε από το ελαφρύτερο MICH(M.I.C.H. σημαίνει Modular Integrated Capture Communication).Κατασκευασμένο από ABS πλαστικό υψηλής αντοχής αλλά και ελαφριά πολυμερη υλικά, φροντίζει το αποτέλεσμα να είναι ένα στιβαρό αλλά μικρού βάρους σύνολο. Διαθέτει ρυθμιζόμενο υποσιάγωνο δύο σημείων, εξασφαλίζοντας έτσι την άνετη εφαρμοφή σε κάθε κεφάλι. Το σύστημα ανάρτησης των τ..\nΣύστημα Συγκράτησης Κράνους\nΑυτός ο ευπροσάρμοστος ιμάντας έχει σχεδιαστεί για να ασφαλίζει το στρατιωτικό σας κράνος σε ένα σακίδιο, αλλά μπορεί επίσης να χρησιμοποιηθεί για τη στερέωση ενδυμάτων ή άλλων εργαλείων παρόμοιου μεγέθους.Σας επιτρέπει να γνωρίζετε πάντα πού είναι το κράνος σας και οι πόρπες γρήγορης απελευθέρωσης σημαίνουν ότι μπορείτε να έχετε πρόσβαση σε αυτό μέσα σε λίγα δευτερόλεπτα. Συμβατό με τα περισσότερα σακίδια λόγω των τεσσάρων πολυλειτουργικών βρόχων. Μπορεί να διορθωθεί σε MOLLE, D-Rings και άλλα. Κατασκευασμένο από σκληρό αλλά ελαφρύ υλικό από πολυεστέρα με εσωτερική επικάλυψη πολυβινυλοχλωριδί..\nΥφασμάτινη Μάσκα Πολλαπλών Χρήσεων Σε Συσκευασία 3 Τεμαχίων\nΜάσκα υγιεινής βαμβακερή, που πλένεται στους 60-90ºC, σιδερώνεται με ατμό και μπορείτε να την χρησιμοποιείται ξανά και ξανά. Είναι φαρδιά, για να καλύπτει τη μύτη και το στόμα και έχει λαστιχάκια για να στερεωθεί πίσω από τα αυτιά.Χαρακτηριστικά:100% βαμβάκι Ελληνικής κατασκευήςΔιπλο ύφασμα Πωλείται σε συσκευασία των 3 τεμαχίων..


Elevate concept, το «τετράποδο» πρωτότυπο της Hyundai στη CES 2019 | 4ΤΡΟΧΟΙ\nElevate concept, το «τετράποδο» πρωτότυπο της Hyundai στη CES 2019\nΗ Hyundai σκοπεύει να παρουσιάσει στη Consumers Electronics Show 2019 στο Λ. Βέγκας των ΗΠΑ το Elevate, ένα πρωτότυπο όχημα που θα μπορεί να έχει πρόσβαση στα πλέον δύσβατα εδάφη.\nΌπως κάθε «παραδοσιακό» αυτοκίνητο, έτσι και το πρωτότυπο Hyundai Elevate, διαθέτει τέσσερις τροχούς. Με τη διαφορά, όμως, ότι οι τελευταίοι βρίσκονται προσαρμοσμένοι πάνω σε «σπαστούς» μεταλλικούς βραχίονες. Επιλογή που του παρέχει τη δυνατότητα πρόσβασης σε εξαιρετικά δύσβατα εδάφη - όπου και θα εκτελεί χρέη διασωστικού οχήματος.\nΠρος το παρόν, πέραν της μίας και μόνης ψηφιακά επεξεργασμένης φωτογραφίας του πρωτοτύπου, η κορεάτικη εταιρεία δε δίνει περισσότερες πληροφορίες στη δημοσιότητα κρατώντας κλειστά τα χαρτιά της για την έκθεση Consumers Electronics Show 2019 που επισήμως ανοίγει τις πύλες της στο Λ. Βέγκας των ΗΠΑ στις 7 Ιανουαρίου.\nΕντούτοις, στο λιτό δ.Τ. που εξεδόθη σήμερα από τη Hyundai, αναφέρονται χαρακτηριστικά τα εξής:\n«Αυτό το όχημα συνδυάζει τη δύναμη της ρομποτικής και της τεχνολογίας ηλεκτροκίνητων οχημάτων για να μεταφέρει τους ανθρώπους εκεί όπου δεν μπορεί κανένα άλλο όχημα. Το "τετράποδο” Hyundai Elevate θα επαναπροσδιορίσει την αντίληψή μας για την κινητικότητα των οχημάτων».\nΜέχρι και αυτή τη στιγμή δεν υπάρχουν πληροφορίες αν το εν Hyundai Elevate πάρει το δρόμο για τη γραμμή παραγωγής της εταιρείας κάποια στιγμή στο μέλλον._Χ.Α.\n#Hyundai, #Elevate, #CES 2019


Δήμος 3Β: Ανανεώθηκε πλήρως το δίκτυο ηλεκτροφωτισμού στο παραλιακό μέτωπο - notia.gr\nΔήμος 3Β: Ανανεώθηκε πλήρως το δίκτυο ηλεκτροφωτισμού στο παραλιακό μέτωπο\n18/07/2021 18/07/2021 notia team 1 Σχόλιο\n«Καθημερινά αποδεικνύουμε έμπρακτα πως παραμένουμε συνεπείς στη\nδέσμευση μας πως σταδιακά θα εκσυγχρονίσουμε και θα καταστήσουμε ασφαλέστερο και λειτουργικότερο το οδικό δίκτυο της Αττικής. Σ΄αυτό το πλαίσιο και έχοντας ως απόλυτη προτεραιότητα την προστασία της ανθρώπινης ζωής, υλοποιούμε καθημερινά στοχευμένα έργα, με έμφαση σε περιοχές υψηλής επικινδυνότητας. Η Αττική αλλάζει, εκσυγχρονίζεται. Θα συνεχίσουμε και με νέες παρεμβάσεις, όπου απαιτείται. Προχωράμε».\nΈνα Σχόλιο στο “Δήμος 3Β: Ανανεώθηκε πλήρως το δίκτυο ηλεκτροφωτισμού στο παραλιακό μέτωπο”\n18/07/2021 at 6:00 μμ\nΤοποθετήθηκαν συμβατικοί λαμπτήρες στην ολική αντικατάσταση των ιστών, ώστε να αντικατασταθούν κατόπιν τα φωτιστικά σώματα με LED; ΕΊΝΑΙ ΓΕΓΟΝΌΣ ΑΥΤΌ;


XAIRETE: Ο Panagiotis Michalopoulos, και ο Kyriakos Mitsotakis.\nΕΝΑΣ ΔΙΑΛΟΓΟΣ (πριν από λίγο) ΣΤΟ FACEBOOK:\nΟ Panagiotis Michalopoulos κοινοποίησε τη φωτογραφία του χρήστη Kyriakos Mitsotakis.\nΘέλουμε να πιστεύουμε ότι ο Κυριάκος Μητσοτάκης, δεν είναι μασόνος… Ότι δεν ανήκει σε καμιά σχετική λέσχη όπως ανήκουν άλλα μέλη της οικογένειας του.\nΘέλουμε να πιστεύουμε ότι ούτε τα θεία βλαστημάει αυτός, όπως κάνουν άλλα μέλη της οικογένειας του.\nΘέλουμε να πιστεύουμε, ότι δεν τον τρέφει κι αυτόν η ΖΗΜΕΝΣ.\nΌτι είναι μεν ένας καλός ορθόδοξος χριστιανός, αλλά δεν έχει και ιδιαίτερες σχέσεις με το φαύλο παπαδαριό!\nΚαλά κάνουμε και τα πιστεύουμε αυτά;\nΑγαπητέ Παναγιώτη, αν κάποιος γράψει για σένα, ότι θέλει να πιστεύει ότι δεν είσαι ...τέτοιος, ή, αλλιώτικος,ή, τοιούτος, ή, αποτέτοιος....κλπ, δεν θα τον θεωρούσες ύπουλο και ποταπό ?\nΚανείς, αγαπητέ Γεώργιε δεν θα μπορούσε να τολμήσει να γράψει κάτι τέτοιο για μένα, διότι εγώ, δεν έχω δώσει ποτέ καμιά τέτοια σχετική αφορμή!\nΚαι όπως βλέπεις, μόνο για «τέτοιος, ή τοιούτος, ή και αποτέτοιος» -με ότι αυτό υπονοεί, δεν ρώτησα αν είναι ο φίλος κ. Κυριακός Μητσοτάκης, ο οποίος μάλιστα με κάλεσε και για καφέ και κουβεντούλα, εδώ στη γειτονιά -στον Άλιμο (στο Καλαμάκι), πριν από μια εβδομάδα, πριν αναχωρήσει δηλαδη για Κρήτη, για μια προεκλογική του ομιλία, σαν υποψήφιος πρόεδρος της Ν.Δ.\nΡώτησα λοιπόν στο σχόλιο στο οποίο αναφέρεσαι, ρώτησα για συγκεκριμένα θέματα, για τα οποία υπάρχουν και όλα τα σχετικά στοιχεία στη διάθεση μου.\nΚαι αυτό, το σχόλιο δηλαδη, έγινε με αφορμή μια πρόσκληση φίλου (πριν από 8 ώρες, αυτή) να δηλώσω ότι «μου αρέσει» η σελίδα του κ. Κυριάκου στο facebook. Έτσι, έμαθα για τη σελίδα, έτσι την επισκέφτηκα, έτσι έγραψα και το σχόλιο μου αυτό… Φιλικά, και «χωρίς φόβο και χωρίς πάθος» που λένε!\nΌσον αφορά δε στα επίθετα σου, στις αναφορές σου για τον «ύπουλο», και για το «ποταπό», σου τα επιτρέψω μετά βδελυγμίας!\nΕίμαι έτοιμος να ζητήσω συγνώμη , αν αισθάνεσαι ότι σε έθιξα με την ερώτησή μου. Δεν είχα τέτοια πρόθεση. Απλά η δημοσίευση ξεκινά με την παραδοχή ότι τα άλλα μέλη της οικογένειας είναι ''μπήξε και δείξε'' και η λάσπη που ρίχνεται εναντίον τους είναι άφθονη και το ερώτημα στον Κυριάκο , μοιάζει να είναι ΄΄είναι δυνατόν να ξεφυτρώσεις από αυτό τον βούρκο καθαρός.?΄΄ Εγώ θα σε συμβούλευα πάντως, μη πας για καφέ μαζί του, γιατί έτσι που το θέτεις πρέπει να είναι επικίνδυνος ο τύπος και μη σε ξεγελά το αθώο του βλέμμα.\nΔεν χρειάζεται να ζητήσεις καμιά συγγνώμη, φίλε μου! Κουβέντα κάνουμε, και κανείς δεν μπορεί να με θίξει εμένα, ...αν και εκτίθεται και θίγεται από μόνος του, και αυτοχαρακτηρίζεται ο ίδιος με ό,τι λέει! Χαίρομαι δε που λες ότι είχες… καλή πρόθεση!\nΟ ίδιος λοιπόν σχετίζεται (αναγκαστικά βέβαια), και υποστηρίζεται σαν πολιτικός, από πρόσωπα βεβαρυμμένα με αυτά που ανάφερα! Και αυτό το δεύτερο, είναι και το σκάνδαλο! Μπορεί βέβαια ο ίδιος να είναι αγνός, και να έχει αποδοκιμάσει ιδιαιτέρως αυτούς τους «δικούς» του όταν πίνουν μαζί καφέ, και τους ακούει π.χ. είτε να βλασφημούν τα θεία, είτε να έχουν μασονικές απόψεις, είτε χαριστικές για ξένα συμφέροντα, είτε να εγκωμιάζουν φαύλους κληρικούς!\nΑλλά η γυναίκα του καίσαρα, λένε, δεν φτάνει να είναι τίμια, αλλά πρέπει και να φαίνεται τίμια!\nΤο ίδιο και ο υποψήφιος πρόεδρος της ΝΔ που έρχεται σπίτι μου και μου ζητά την ψήφο μου!\nΓι αυτό και εγώ, έδωσα αυτήν την ευκαιρία στο φίλο Κυριάκο, για να αποδείξει ότι αυτός διαφοροποιείται. Έγραψα ένα σχόλιο στη σελίδα του! Το μπαλάκι λοιπόν είναι τώρα σε αυτόν, και περιμένω απάντηση. Δημόσια απάντηση!\nΜέχρι τώρα στη σελίδα του, δεν υπήρξε καμία απάντηση του ιδίου, ούτε και κάποιο αρνητικό σχόλιο για μένα, από κανέναν. Και το σπουδαιότερο, δεν διεγράφη το σχόλιο μου! Χα!\n13 Νοεμβρίου στις 11:32 μ.μ.\nΜΗΤΣΟΤΑΚΗ ???? Η ΖΙΜΕΝΣ ΣΕ ΓΥΡΕΥΕΙ ..... ΧΑΧΑΧΑΧΑ\nΕτικέτες ΒΛΑΣΦΗΜΙΕΣ, Μασονία, Νου-Δου, Πολιτική, Πολιτική και Θρησκεία, Facebook, forum, KYRIAKOS-MHTSOTAKIS


"Κλείδωσαν" οι διευκολύνσεις για τους εμβολιασμένους - Στις 12 οι... | Πολιτική Ειδήσεις\nΣτις 12 θα γίνει στο Μέγαρο Μαξίμου η παρουσίαση από τον Πρωθυπουργό και τους συναρμόδιους υπουργούς των διευκολύνσεων για τους εμβολιασμένους.\nΓΡΑΦΕΙ: ΣΩΤΗΡΗς ΣΤΑΘΟΠΟΥΛΟς published 28 Ιουν. 21 (09:47)\nΣτις 12:00 θα γίνει στο Μέγαρο Μαξίμου η παρουσίαση από τον Πρωθυπουργό, Κυριάκο Μητσοτάκη, των διευκολύνσεων για τους εμβολιασμένους.\nΌπως έγραψε από το πρωί το TheTOC, στην καθιερωμένη σύσκεψη του πρωθυπουργού με τους ειδικούς, την ηγεσία του υπουργείου Υγείας, τον ΕΟΔΥ αλλά και τους αρμόδιους υπουργούς, κλείδωσαν τα "προνόμια" για τους εμβολιασμένους.\nΜάλιστα, οι ίδιες πηγές σημείωναν πως το μόνο όπλο απέναντι στον κορονοϊό και τη μετάλλαξη "Δέλτα", που εξαπλώνεται με ταχύτατους ρυθμούς σε ολόκληρο τον πλανήτη, είναι η δημιουργία ενός ισχυρού τείχους ανοσίας. Γι’ αυτό τον λόγο αναμένεται να ενταθούν καθ’ όλη τη διάρκεια του καλοκαιριού τα μηνύματα για την αναγκαιότητα του εμβολιασμού, προκειμένου η χώρα το φθινόπωρο να μην επιστρέψει στα περιοριστικά μέτρα και τα lockdown.\nΛινού για μετάλλαξη Δέλτα: Είναι σαν νέα πανδημία - Θα έχουμε πρόβλημα σε σχολεία και Μέσα Μεταφοράς\nΣύμφωνα με πληροφορίες, το τρίπτυχο των προνομίων θα αφορά, τις πολιτιστικές εκδηλώσεις, τους κλειστούς χώρους στην εστίαση αλλά και τα γήπεδα. Οι πλήρως εμβολιασμένοι θα μπορούν ελεύθερα επιδεικνύοντας το QR code του πιστοποιητικού, το οποίο θα διασταυρώνεται μέσω ηλεκτρονικού συστήματος, να παρακολουθούν χωρίς αυτοδιαγνωστικό έλεγχο συναυλίες, θεατρικές παραστάσεις, αθλητικούς αγώνες αλλά επίσης θα μπορούν να κάθονται στους εσωτερικούς χώρους των εστιατορίων και των μπαρ.\nΩστόσο, οι διευκολύνσεις αυτές δεν θα ισχύουν στις δημόσιες υπηρεσίες, τα νοσοκομεία, τα σούπερ - μάρκετ, το λιανεμπόριο, τις τράπεζες και τα μέσα μεταφοράς καθώς εμβολιασμένοι και ανεμβολίαστοι θα ακολουθούν τα ίδια υγειονομικά πρωτόκολλα. Μιλώντας στον ΣΚΑΙ ο καθηγητής Αθανάσιος Τσακρής υποστήριξε πως τα λεγόμενα προνόμια θα βοηθήσουν ώστε να αυξηθεί η συμμετοχή των πολιτών στον εμβολιασμό. Παράλληλα, σημείωσε πως ανάλογα μέτρα ισχύουν και στο εξωτερικό για την είσοδο σε συγκεκριμένους χώρους.\nΠαυλάκης για μετάλλαξη Δέλτα: Στην Αγγλία πεθαίνουν και εμβολιασμένοι - Να τρομάξουμε, παρά να την πάθουμε


Μαύρο χρήμα στις Κυκλάδες -20.000 ευρώ για ένα τραπέζι, «χρυσό» για βίλες - STAR FM 933\nΑΣΤΥΝΟΜΙΚΟ - ΔΙΚΑΣΤΙΚΟ ΟΙΚΟΝΟΜΙΑ ΠΕΡΙΒΑΛΛΟΝ - ΤΑΞΙΔΙΑ\nΗ φάμπρικα της ενοικίασης πολυτελών κατοικιών σε κοσμοπολίτικα νησιά του Αιγαίου -και όχι μόνο- κάτω από τη μύτη της εφορίας δεν είναι καινούργιο φαινόμενο.\nΩστόσο, αυτό που έχει προκαλέσει αίσθηση στις ελεγκτικές υπηρεσίες είναι ότι παρά τον εντοπισμό δεκάδων τέτοιων περιπτώσεων από εφοριακούς, τα βαριά πρόστιμα και τους εντατικούς ελέγχους, το φαινόμενο παίρνει διαστάσεις και η διαδρομή του «μαύρου» χρήματος είναι δαιδαλώδης. Δεν είναι τυχαίο, άλλωστε, ότι ο εντοπισμός τέτοιων περιπτώσεων γίνεται κυρίως μέσω καταγγελιών και όχι τόσο από συντονισμένες έρευνες.\nΤα πολυτελή καταλύματα διαφημίζονται σε sites του εξωτερικού, που απευθύνονται σε «βαριά» πορτοφόλια και οι πληρωμές γίνονται ως επί το πλείστον σε τραπεζικούς λογαριασμούς εκτός Ελλάδας. Υπάρχουν, ωστόσο, ουκ ολίγες περιπτώσεις όπου οι «χρυσές» συμφωνίες γίνονται μέσω τουριστικών γραφείων και οι πληρωμές γίνονται με μετρητά επί τόπου. Είναι ενδεικτικό ότι το ενοίκιο για μια τέτοια βίλα μπορεί να φτάσει ακόμα και τις 10.000 ευρώ την ημέρα!\nΑυτό που ελκύει τους υψηλούς επισκέπτες δεν είναι μόνο η φυσική ομορφιά των Κυκλάδων αλλά και η έντονη νυχτερινή ζωή, σε υπερπολυτελή -στα όρια της πρόκλησης- κέντρα διασκέδασης. Κι επειδή πολλές φορές η επίδειξη πλούτου δεν γνωρίζει όρια, οι ελεγκτικές υπηρεσίες έχουν εντοπίσει μια ακόμα φλέβα χρυσού ή μάλλον «μαύρου» χρήματος. Όλα ξεκινάνε από εξειδικευμένα sites στο εξωτερικό– το Λονδίνο χαρακτηρίζεται «Μέκκα»- μέσω των οποίων ξένοι μεγιστάνες για μια απλή ηλεκτρονική κράτηση καλούνται να πληρώσουν από 2.000 ως 10.000 ευρώ για τα… απλά τραπέζια και τουλάχιστον 20.000 ευρώ για τα πρώτα τραπέζια. Φυσικά τίποτε από αυτά δεν δηλώνεται στην εφορία.\nΤην ίδια ώρα πυκνώνουν οι έλεγχοι για τη μικρομεσαία φοροδιαφυγή, με την παραβατικότητα να αγγίζει ή να ξεπερνά το 50% στις τουριστικές περιοχές. Ταβέρνα στη Σίφνο, όπου έτυχε να τρώει ο Δήμαρχος Θεσσαλονίκης, έκλεισε για 48 ώρες επειδή «ξέχασε» να κόψει αποδείξεις. Βαριά καμπάνα έπεσε σε καταδυτική σχολή στην Αντίπαρο, που απέκρυψε 3.390 ευρώ, ενώ «λουκέτο» μπήκε σε φανοποιείο στην Κόρινθο που δεν έκοψε αποδείξεις περίπου 1.000 ευρώ.


San Diego Luxury Sailing (Σαν Ντιέγκο, Καλιφόρνια) - Κριτικές\nSan Diego Luxury Sailing: Εστιατόρια στην περιοχή\nΣαν Ντιέγκο: Το καλύτερο γεύμα με Κέικ Τρες Λέτσες\nΔραστηριότητες κοντά σε: San Diego Luxury Sailing\nSan Diego Luxury Sailing, Σαν Ντιέγκο - Κριτικές\nΝο 52 από 233 Εκδρομές με σκάφος και θαλάσσια σπορ - Σαν Ντιέγκο\nΗ κρουαζιέρα δέσμευσης ηλιοβασιλέματος\nΤο Σαν Ντιέγκο και το "Captain Brock" ήταν απολύτως εκπληκτικό! Ο εαυτός μου και η φίλη μου βγήκαν για μια κρουαζιέρα με ηλιοβασίλεμα και ήταν πραγματικά θεαματική! Το σκάφος είναι απίστευτο, οι απόψεις του Σαν Ντιέγκο και του Point Loma κόβουν την ανάσα και βοήθησε...να συντονίσω την πρότασή μου στο τώρα "καλόγερο" Captain Brock πραγματικά πήγε πάνω και πέρα σε κάθε πτυχή και κατέλαβε την ιδιαίτερη στιγμή μας με τη φωτογραφική μηχανή του για να μας δώσει εντυπωσιακές φωτογραφίες που θα αγαπάμε για πάντα! Σας ευχαριστώ για την καλύτερη εμπειρία της ζωής μου! Κάντε μόνοι σας μια χάρη και κλείστε μια κρουαζιέρα με τον Captain Brock και το πολυτελές ιστιοπλοϊκό του Σαν Ντιέγκο, θα είναι μια εμπειρία που δεν θα ξεχάσετε ποτέ!Περισσότερα\nΤο καλύτερο που κάναμε στο Σαν Ντιέγκο\nΗ σύζυγός μου και εγώ βγήκαμε με τον Brock την περασμένη εβδομάδα. Επιλέξαμε την κρουαζιέρα Sunset Cruise for Two για το ιστιοπλοϊκό μας ταξίδι. Τι απόλυτη απόλαυση. το αποκορύφωμα του ταξιδιού διακοπών μας στο Σαν Ντιέγκο. Το ιστιοφόρο είναι εκπληκτικό! Δεν περνούσαμε πολύ χρόνο κάτω...από το κατάστρωμα καθώς είχαμε τον συνήθη τέλειο καιρό του Σαν Ντιέγκο. Δεν ξέρω τίποτα για την ιστιοπλοΐα, αλλά ήταν τόσο ομαλή. Ακόμη και όταν βρισκόμασταν τρία μίλια από την ακτή, το μήκος του σκάφους έκανε να νιώθουμε σαν να περνούσαμε το νερό και όχι να κουνηθούμε όπως πολλά από τα μικρότερα σκάφη που είδα στον κόλπο. Τρεις ώρες ήταν το τέλειο χρονικό διάστημα για να περάσετε στο νερό. Ο καπετάνιος Brock ήταν μια απόλαυση. Έχει χτυπήσει την τέλεια ισορροπία της πληροφόρησης σχετικά με το σκάφος και την ιστιοπλοΐα και επίσης δίνει τη σύζυγό μου και εγώ λίγο χρόνο για να απολαύσετε το ταξίδι μαζί. Είχαμε ένα τέλειο ταξίδι ηλιοβασιλέματος με τον ήλιο να πέφτει κάτω από τον ωκεανό δεξιά καθώς πλησίαζαν την άκρη του Point Loma. Ένα τέλειο ταξίδι. Ενα τελευταίο πράγμα. . . ελέγξτε την αξία των εξόδων ταξιδιού του. Βρήκαμε ότι είναι η καλύτερη αξία σε όλες μας τις έρευνες, ειδικά για μια ιδιωτική κρουαζιέρα με ένα όμορφο σκάφος σαν αυτό.Περισσότερα\nΑυτό το ταξίδι είναι το # 1 πράγμα που κάνει στο Σαν Ντιέγκο\nΜεγάλοι οδηγοί, όμορφη θέα. Θα πάνε εκεί που θέλετε να πάτε, κοντά στην πόλη ή έξω, ανάλογα με το τι προτιμάτε. Όμορφη βάρκα.\nΑυτή ήταν μια φανταστική περιπέτεια. Μια όμορφη μέρα στο νερό και αρκετό άνεμο για να προσθέσετε έναν πραγματικό ενθουσιασμό. Το σκάφος ήταν άψογο και ο καπετάνιος ήταν πολύ επαγγελματικός και φιλικός. Αυτό ήταν το χέρι κάτω από την κορυφή του ταξιδιού μας. Συνιστούμε ανεπιφύλακτα!\nΚαλύτερο μέρος του ταξιδιού μας στο Σαν Ντιέγκο\nΕίχαμε ένα ιδιωτικό ταξίδι ηλιοβασιλέματος στο καταμαράν Adventuress για την οικογένειά μας των 8 - την οποία όλοι συμφωνήσαμε ότι ήταν το καλύτερο μέρος του ταξιδιού μας στο Σαν Ντιέγκο. Το σκάφος ήταν όμορφο και ο καπετάνιος Brock, Heather και Michael πέρασαν πάνω και πέρα...για να μας φιλοξενήσουν. Τα παιδιά στην ομάδα μας αγαπούσαν τις ζεστές καρέκλες και τις κουβέρτες στο μπροστινό κατάστρωμα. Αυτός είναι ένας όμορφος τρόπος για να δείτε την πόλη και να μάθετε πολλά, έχοντας έναν τόνο διασκέδασης. Ήταν μια εξαιρετική βραδιά!Περισσότερα\nΛάβετε γρήγορα απαντήσεις από το προσωπικό του San Diego Luxury Sailing και από προηγούμενους επισκέπτες.


Αεροπορικά από Βαρκελώνη για Γλασκώβη Πρέστγουικ από 71 € | Skyscanner\nΑεροπορικά από Βαρκελώνη για Γλασκώβη Πρέστγουικ\nΣτοιχεία πτήσης Βαρκελώνη για Γλασκώβη Πρέστγουικ\nΠοια είναι η καλύτερη τιμή για μετ' επιστροφής πτήση από Βαρκελώνη προς Γλασκώβη Πρέστγουικ;\nΗ καλύτερη τιμή που βρήκαμε στην Skyscanner για αεροπορικό εισιτήριο από Βαρκελώνη προς Γλασκώβη Πρέστγουικ είναι 71 €. Βρήκαμε αυτή την τιμή συγκεντρώνοντας διαφορετικούς μεταφορείς και είναι η φθηνότερη τιμή για ολόκληρο το μήνα.\nΠόσες αεροπορικές εταιρείες πραγματοποιούν απευθείας πτήσεις από Βαρκελώνη προς Γλασκώβη Πρέστγουικ;\nΔεν υπάρχουν αεροπορικές εταιρείες που να πραγματοποιούν πτήσεις απευθείας από Βαρκελώνη προς Γλασκώβη Πρέστγουικ.


Νέα Σελήνη στις 26 μοίρες και 55′ Ταύρου | Aries Point\nΝέα Σελήνη στις 26 μοίρες και 55′ Ταύρου\nPosted on May 18, 2015 by elenikostika\nΗ Νέα Σελήνη σηματοδοτεί την αρχή ενός νέου κύκλου (σεληνιακός μήνας) όπου βάζουμε σπόρους για ξεκινήματα και μπορούμε να θέσουμε τις προϋποθέσεις για την υλοποίηση τους. Η Νέα σελήνη στον Ταύρο έχει να κάνει με τις αξίες μας, και κυρίως με την αυτο-εκτίμησή μας. Εισπράττουμε αυτό που μας αξίζει; Αυτό που έχουμε έχει κάποια αξία για μάς ή για τους άλλους; Είτε σε προσωπικό, είτε σε συλλογικό επίπεδο, η οπτική μας είναι υποκειμενική. Το ξεκίνημα εδώ αφορά αποκλειστικά τον εσωτερικό εαυτό, και την ανάγκη να ξανα-ρυθμίσουμε την εσωτερική μας πυξίδα.\nΗ Σελήνη στο ζώδιο του Ταύρου είναι σε έξαρση. Μια ιδιαίτερα γόνιμη και γήινη θέση για το συναισθηματικό κομμάτι του εαυτού. Ο Ταύρος επιβεβαιώνεται μέσα από τις αισθήσεις και την ύλη. Συνδέει την ασφάλεια με ό,τι τον περιβάλλει, ό,τι αισθάνεται δικό του, ό,τι του προσφέρει αισθησιασμό, αλλά και το συναίσθημα της σταθερότητας. Είναι σταθερό ζώδιο, και επιθυμεί να ακολουθεί τους φυσικούς ρυθμούς της φύσης, μέσα από την τέρψη των αισθήσεων. Ο μήνας χαρακτηρίζεται λοιπόν από αυτήν την ενέργεια, με επίκεντρο τις σχέσεις και τα οικονομικά, καθώς η Σελήνη είναι σε αμοιβαία υποδοχή με την Αφροδίτη στο συναισθηματικό ζώδιο του Καρκίνου. Η τάση είναι λοιπόν να επεξεργαστούμε συναισθηματικά τις σχέσεις και τα κεκτημένα με οικείους, οικογένεια, παρελθόν, συντρόφους και να δούμε τι από αυτά μας δίνει προυποθέσεις σταθερότητας, και μπορεί να δημιουργήσει ή να γονιμοποιήσει μια νέα ωφέλιμη κατάσταση για αργότερα. Είναι δύσκολο να αποχωριστούμε, να αποσυνδεθούμε από καταστάσεις, αλλά οι πλανητικές ενέργειες μας καθοδηγούν στο πώς είναι πιο εύκολο να το διαχειριστούμε και να δημιουργήσουμε ένα πιο ευνοϊκό πλαίσιο σε ό,τι αντιμετωπίζουμε μέχρι την Πανσέληνο στις 3/06, όπου και θα μπορέσουμε να έχουμε μια συνολικότερη εικόνα των πραγμάτων. Η όψη χιαστή της Νέας Σελήνης με τον αστεροειδή Pallas Athena από τον Τοξότη μας προτρέπει να εργαστούμε ώστε να βελτιώσουμε σχέσεις και χρήμα με δημιουργική ευφυΐα, με στρατηγική και θάρρος, διατηρώντας την ανεξαρτησία του νου από το συναίσθημα, βλέποντας μακρυά. Έτσι θα μπορέσουμε να διακρίνουμε καλύτερα τι είναι σωστό και τι είναι λάθος, ή γενικότερα να αντιμετωπίσουμε προβλήματα. Μπορεί να υπάρχει διάχυτη η αίσθηση πως τα πράγματα δεν προχωράνε ή δεν εξελίσσονται. Μπορεί επίσης να νοιώθουμε ένα είδος συναισθηματικής προσκόλλησης με πρόσωπα ή πράγματα που έχουν συναισθηματική αξία. Σε επαγγελματικό επίπεδο μπορεί να δουλεύουμε πάνω σε κάτι που έχει ιδιαίτερη αξία για μας, το αγαπάμε πολύ ή έχει γίνει τόσο πολύτιμο που νοιώθουμε πως ξεπουλιέται φθηνά ή δεν αποτιμάται όσο του αξίζει. Ο αστεροειδής Ceres από τον Υδροχόο κάνει θετικές όψεις με τους δεσμούς της Σελήνης και μας ευνοεί στο να διεκδικήσουμε αυτά που θέλουμε από τους άλλους χωρίς να χάσουμε την ελευθερία μας. Ή να καλλιεργήσουμε το έδαφος παραγωγικά μαζί με άλλους ώστε να μας δώσει καρπούς αργότερα. Κάτι μας γοήτευσε, κάτι θυσιάσαμε, σε κάτι ή κάποιον έχουμε παραδοθεί ή μας ενέπνευσε και τώρα θα κληθούμε να διαπραγματευτούμε με μεγαλύτερη ένταση τις επιθυμίες, την δυνατότητα να το ελέγξουμε, ή ακόμα και να το αλλάξουμε ριζικά. (Η Αφροδίτη από τον Καρκίνο απομακρύνεται από το τρίγωνο με τον Ποσειδώνα, και θα δημιουργήσει αντίθεση με τον Πλούτωνα). Υπάρχουν εμπόδια που πρέπει να ξεπεραστούν σε κάθε περίπτωση, και καθώς ο Άρης από το ζώδιο των Διδύμων βοηθάει την κινητικότητα στο πεδίο δράσης, ο Ερμής θα ξεκινήσει την ανάδρομη πορεία του στις 19/05 στις 13 μοίρες των Διδύμων και δίνει την ευκαιρία να ξανανοίξουμε τον διάλογο σε κάποια πράγματα. Κυρίως όμως να επεξεργαστούμε εσωτερικά, και με λογική όλες τις πληροφορίες που διαθέτουμε, ώστε να επαναπροσδιορίσουμε τελικά ό,τι είναι υπο διαπραγμάτευση ή να πληροφορηθούμε καλύτερα για ότι δεν είναι σαφές στην παρούσα φάση. (Ερμής ανάδρομος από 19/05-10/06).\nΑυτή η Νέα σελήνη δείχνει να μας προσανατολίζει στην επεξεργασία θεμάτων που ήδη υπάρχουν στην ζωή μας, και μας κινητοποιεί κυρίως να ενεργοποιηθούμε μέσα από μια πιο ψύχραιμη επικοινωνία με τον εαυτό μας, αντλώντας περισσότερη πληροφορία από το άμεσο περιβάλλον. Περιμένω και όσο μπορώ δημιουργώ χώρο, ώστε να έρθει μια πνοή ξεκαθαρίσματος, νου και συναισθήματος.\nΟ Ήλιος κάνει την είσοδό του στους Διδύμους στις 21/05, και δημιουργεί τις προϋποθέσεις η βούληση να λειτουργήσει με μεγαλύτερη ευελιξία, και να μάθουμε ή να απαντήσουμε σε ό,τι έχει προηγηθεί. Η επικοινωνία και οι μετακινήσεις χαρακτηρίζονται από αλλαγές ή αναβολές, ενώ σημαντικές αποφάσεις και συζητήσεις είναι ευνοϊκότερο να οριστικοποιηθούν μετά τις 10/06. Θετικός μήνας για εσωτερική επεξεργασία και επαναπροσδιορισμό κινήσεων, όπως και για επαφές με φίλους, αδέλφια και όσους βρίσκονται στο οικείο περιβάλλον μας. Η ζωτικότητα ανανεώνεται μέσα από την μάθηση, την εναλλαγή ερεθισμάτων, την νοητική λειτουργία, και τις ασκήσεις αναπνοής.\nΗ Νέα Σελήνη επηρεάζει όσους έχουν γενέθλια μεταξύ 15-20/05, και όσους έχουν προσωπικούς πλανήτες ή ωροσκόπο στις 24-29 Ταύρου – Υδροχόου – Σκορπιού – Λέοντα.


Οι αστροναύτες που έχουν ''ταξιδέψει'' στο χρόνο - ΠΕΡΙΕΡΓΑ - STRANGE\nHome / ΜΥΣΤΗΡΙΟ / ΠΡΌΣΩΠΑ / Οι αστροναύτες που έχουν ''ταξιδέψει'' στο χρόνο\nΟι αστροναύτες που έχουν ''ταξιδέψει'' στο χρόνο\n19:00 - ΜΥΣΤΗΡΙΟ, ΠΡΌΣΩΠΑ\nΟ Αϊνστάιν ήταν αυτός που διατύπωσε πρώτος την ιδέα ότι ο χώρος και ο χρόνος είναι αλληλένδετες καταστάσεις και αποτελούν το χωροχρόνο στα πλαίσια της θεωρίας της σχετικότητας. Ο χώρος που αντιλαμβανόμαστε αποτελείτε από 3 διαστάσεις (μήκος, ύψος, βάθος). Η 4η διάσταση είναι ο χρόνος.\nΤο 1971 ο φυσικός Joseph Hefele και ο αστρονόμος Richard Keating τοποθέτησαν 4 ατομικά ρολόγια σε ισάριθμα επιβατικά αεροσκάφη.\nΤα αεροσκάφη έκαναν το γύρο της γης 2 φορές και στη συνέχεια ο χρόνος που μέτρησαν συγκρίθηκε με αντίστοιχα ατομικά ρολόγια στις ΗΠΑ. Οι επιστήμονες ανακάλυψαν αυτό που προέβλεψε η θεωρία της ειδικής και γενικής σχετικότητας του Αϊνστάιν. Τα ''ιπτάμενα'' ατομικά ρολόγια είχαν επιβραδυνθεί με το μικροσκοπικό αλλά μετρήσιμο χρόνο των 40/1.000.000.000 του δευτερολέπτου.\nΕάν κάποιος ζούσε 100 χρόνια και πέρναγε όλη τη ζωή του σε ένα αεροσκάφος θα κέρδιζε 1/10.000 του δευτερολέπτου σε σχέση με κάποιον που θα ζούσε για 100 χρόνια στη γη. Ο Ρώσος κοσμοναύτης Sergei Avdeyev παρέμεινε στο διάστημα για 748 ημέρες. Διένυσε 515.000.000 χλμ με 11.968 περιφορές της γης και μέση ταχύτητα 27.360 χλμ/ώρα. Για αυτό το λόγο γέρασε κατά 0,02 δευτερόλεπτα λιγότερο απ' ότι εάν παρέμενε στη γη.\nΤο ρεκόρ του ξεπεράστηκε το 2005 από τον επίσης Ρώσο Sergei Krikalev με 803 ημέρες παραμονής στο διάστημα, ο οποίος επίσης ''ταξίδεψε'' μπροστά στο χρόνο για κάτι περισσότερο από 0,02 δευτερόλεπτα.\nΕάν μπορούσαμε να κατασκευάσουμε ένα διαστημόπλοιο που θα κινείται με ταχύτητα 99% αυτή του φωτός (300.000 χλμ/δευτ) και ταξιδέψουμε με αυτό για 1 χρόνο, τότε όταν επιστρέψουμε στη γη θα έχουν περάσει πάνω από 350 χρόνια. Με άλλα λόγια όσο πιο γρήγορα ταξιδεύουμε τόσο πιό αργά κυλά ο χρόνος.\nΤο πείραμα των διδύμων αστροναυτών\nΈπειτα από έναν χρόνο στο Διεθνή Διαστημικό Σταθμό -το μεγαλύτερο διάστημα που έχει περάσει Αμερικανός εκτός του πλανήτη μας- ο αστροναύτης της NASA Σκοτ Κέλι , επέστρεψε στη Γη.\nΌντας σε τροχιά για 340 ημέρες και κινούμενος με ταχύτητα 7,66 χλμ/δευτερόλεπτο (0.0026% της ταχύτητας του φωτός), ο Kelly ''ταξίδεψε'' μπροστά στο χρόνο κατά 0.00959 δευτερόλεπτα.\nΟ χρόνος δεν είναι γραμμικός όπως τον αντιλαμβανόμαστε εμείς οι άνθρωποι. Ο χρόνος μπορεί να διασταλεί, να επιβραδυνθεί ή να επιταχυνθεί. Σύμφωνα με τις τελευταίες μελέτες, οι νόμοι της φυσικής, επιτρέπουν στα γεγονότα να κινούνται προς τα μπρος αλλά και προς τα πίσω. Δηλαδή εάν παρατηρήσουμε ένα ποτήρι να πέφτει στο πάτωμα και να σπάει, θεωρητικά αυτή η κατάσταση μπορεί να αντιστραφει και το ποτήρι να επιστρέψει στην αρχική του θέση ακέραιο. Όλα αυτά εμπίπτουν στη θεωρία της κβαντομηχανικής.\nΟι αστροναύτες που έχουν ''ταξιδέψει'' στο χρόνο Reviewed by agathi strange on 19:00 Rating: 5